Līgums
Inženierkomunikāciju apkalpošana un remonts Aspazijas bulvārī 7, Rīga
	Rīgā,
	Dokumenta datums 

ir tā elektroniskās parakstīšanas datums


Valsts akciju sabiedrība “Valsts nekustamie īpašumi”, ko saskaņā ar 2022.gada 26.septembra pilnvaru Nr.PILNV/2022/92 pārstāv valdes  priekšsēdētājs Renārs Griškevičs  un valdes loceklis Andris Vārna, no vienas puses, un
________________________________ , kuru uz statūtu pamata pārstāv tās ________________, no otras puses, pamatojoties uz iepirkuma “Inženierkomunikāciju apkalpošana un remonts Aspazijas bulvārī 7, Rīga”, (iepirkuma identifikācijas nr.VNĪ 2026/4/4-4/AK-57) rezultātiem noslēdz šādu līgumu:

1. LĪGUMĀ LIETOTIE TERMINI
1.1. Pasūtītājs – VAS “Valsts nekustamie īpašumi”, reģistrācijas Nr. 40003294758
1.2. Izpildītājs – _________________________________________________________________
1.3. Puse/Puses – Pasūtītājs vai Izpildītājs vai abi kopā.
1.4. Līgums – šis, starp Pusēm noslēgtais līgums un visi tā pielikumi.
1.5. Objekts-  Aspazijas bulvāris 7, Rīga, Latvija, LV1050. Kadastra apzīmējums 01000050090001,  kopējā telpu platība 7 494,20m2. Objekts ir ne vien nekustamais īpašums, bet arī visas inženierkomunikācijas un kustamās mantas, kas šajā adresē atrodas.

1.6. Pakalpojumi – Tehniskajā specifikācijā noteikto pakalpojumu kopums un to nodrošināšana saskaņā ar Līguma un tā pielikumu noteikumiem.
1.7. PVN – pievienotās vērtības nodoklis.

1.8. Līguma kopējā summa – kopējā samaksa Līguma ietvaros bez PVN, kuru Pasūtītājs nevar pārsniegt, Līgumā noteiktajā kārtībā samaksājot Izpildītājam par Līguma noteikumiem atbilstošu Pakalpojumu sniegšanu, saskaņā ar Finanšu piedāvājumu.

1.9. Pakalpojumu maksa – samaksa par Pakalpojumiem, bez PVN, kas veikta reizi mēnesī saskaņā ar Līguma 2.pielikumā ietvertajā Finanšu piedāvājumā norādīto Pakalpojumu cenu un atbilstoši Tehniskās specifikācijas prasībām. Pakalpojumu maksā ietilpst visas izmaksas, kas saistītas ar pilna  un kvalitatīva Pakalpojumu izpildi kopumā, tajā skaitā, darbinieku darba algas, transports, inventārs, visi materiāli, kas nepieciešami, lai inženiertehniskās sistēmas funkcionāli darbotos (filtri, eļļas, sāls tabletes, ķīmiskie reaģenti,  u.c.), civiltiesiskās atbildības apdrošināšanas polises, saistību nodrošinājums, nodokļi (izņemot PVN), nodevas, izmaksas nepieciešamo atļauju, sertifikātu, licenču iegūšanai no trešajām personām un visas citas ar Līguma savlaicīgu un kvalitatīvu izpildi saistītās izmaksas.

1.10. Akts – Tehniskajā specifikācijā noteiktie akti, kas apliecina konkrētajā periodā vai pēc Pasūtītāja pieteikuma Izpildītāja sniegtā Pakalpojuma pieņemšanu. Minēto aktu aizpildīšanas noteikumi ir noteikti Tehniskajā specifikācijā un to paraugi ir pievienoti Tehniskās specifikācijas 5. pielikumā.
1.11. Tehniskā specifikācija – Pasūtītāja noteiktās Pakalpojumu tehniskās un organizatoriskās prasības, kas pievienotas Līguma 1.pielikumā.  
1.12. Finanšu piedāvājums – dokuments, kas ir Līguma 2.pielikums, kurā ir Izpildītāja noteiktas Pakalpojumu cenas, tajā skaitā, Pakalpojumu sastāvā ietilpstošo darbu cenas un Pakalpojumu ietvaros izmantojamo materiālu cenas, ja Tehniskajā specifikācijā nav noteikta atsevišķa materiālu apmaksa. Pakalpojumu cenā ir ietvertas visas Pakalpojumu sniegšanas izmaksas. Finanšu piedāvājumā norādītajās Pakalpojumu cenās ir iekļauti visi iespējamie riski, kas saistīti ar tirgus svārstībām Līguma izpildes laikā, tās nevar tikt paaugstinātas bez pušu rakstveida vienošanos visā Līguma spēkā esamības laikā, tajā skaitā, sakarā ar normatīvo aktu grozījumiem.

1.13. Vortāls – Pasūtītāja uzturēts un administrēts elektroniskais apstrādes pašapkalpošanās rīks tīmekļa vietnē mans.vni.lv, kas nodrošina pieteikumu iesniegšanu un saņemšanu (Vortāla noteikumi iekļauti pievienoti Līguma 3.pielikums).
2. LĪGUMA PRIEKŠMETS
2.1. Līgums nosaka kārtību, kādā Pasūtītājs uzdod un Izpildītājs apņemas sniegt Objektā Pakalpojumus. 

2.2. Izpildītājs sniedzot Pakalpojumus, ievēro Līguma un tā pielikumu noteikumus, Pasūtītāja noteiktās vispārējās Pakalpojuma sniegšanas tehniskās un organizatoriskās prasības (Tehniskā specifikācija), Pasūtītāja Nekustamo īpašumu iekšējās kārtības noteikumus, kas pievienoti Līguma 5.pielikumā,  un Pasūtītāja Darba drošības un veselības noteikumus ārpakalpojumu sniedzējiem NĪ apsaimniekošanā, kas pievienoti Līguma 4.pielikumā,   kā arī  spēkā esošo normatīvo aktus prasības.

2.3. Līguma darbības laikā Pasūtītājam ir tiesības samazināt vai palielināt Pakalpojuma apjomu, saskaņā ar Tehniskās specifikācijas 8.1. punktā noteikto kārtību. 

2.4. Pasūtītājs rakstveidā informē Izpildītāju par izmaiņām Pakalpojuma apjomā un Puses Pasūtītāja noteiktajā termiņā paraksta vienošanos par Līguma izmaiņām Pakalpojuma apjomā, kas kļūst par Līguma neatņemamu sastāvdaļu.

2.5. Līguma 2.3. punktā noteiktajā gadījumā, Pakalpojuma izmaksas tiek noteiktas proporcionāli veiktajām izmaiņām Pakalpojuma ietvaros veicamo darbu apjomā un papildus apjoma Pakalpojumu cenas tiek noteiktas vadoties no Finanšu piedāvājumā iesniegtajām cenām analogiem pakalpojumiem.
3. LĪGUMA KOPĒJĀ SUMMA UN NORĒĶINU KĀRTĪBA
3.1. Līguma kopējā summa ir EUR ___ (___), bez PVN. PVN tiek aprēķināts un maksāts papildus normatīvajos aktos noteiktā apmērā un kārtībā. Ja Līguma kopējās summas apmērs nav pietiekošs, lai nodrošinātu nepārtrauktību Līgumā sniedzamajiem pakalpojumiem līdz Līguma termiņa beigām, Puses ir tiesīgas palielināt Līguma kopējo summu līdz 20% (divdesmit procenti) no sākotnējās Līguma kopējās summas, Pusēm par to noslēdzot rakstveida vienošanos.
3.2. Samaksu par Pakalpojuma sniegšanu, Pasūtītājs veic vienu reizi mēnesī, atbilstoši iepriekšējā kalendārajā mēnesī Izpildītāja faktiski sniegtajam Pakalpojuma apjomam, pēc abpusēja parakstīta Akta un atbilstoši Tehniskajā specifikācijā noteiktajam.

3.3. Izpildītājam nav tiesības prasīt papildu samaksu no Pasūtītāja, ja Līguma izpildes laikā tiek konstatēts, ka Izpildītājs nav iekļāvis visus nepieciešamos materiālus un/vai izmaksas, saskaņā ar Pasūtītāja noteiktajām prasībām, kļūdījies Pakalpojumu cenās, nav piedāvājis cenu par visu Pakalpojumu apjomu, kas nepieciešami Pakalpojumu pilnīgai izpildei atbilstoši Līgumam un tā pielikumiem.  
3.4. Par Līguma noteikumiem atbilstoša un faktiski saņemta Pakalpojuma sniegšanu, Pasūtītājs samaksā Izpildītājam Pakalpojuma maksu 30 (trīsdesmit) dienu laikā pēc tam, kad ir izpildījušies visi turpmākie nosacījumi:

3.4.1. Pasūtītājs ir parakstījis Izpildītāja  sagatavoto, parakstīto un iesniegto ikmēneša Aktu;

3.4.2. Izpildītājs ir iesniedzis Pasūtītājam atbilstošu rēķinu, kur ir ietverta visa nepieciešamā informācija, ko noteicis Pasūtītājs.  Rēķina izrakstīšanas pamats ir Pušu parakstīts attiecīgs Akts.

3.5. Pasūtītājs rēķinu iesniedz Pasūtītājam strukturēta elektroniskā rēķina (XML) formātā, nosūtot to uz Pasūtītāja oficiālo elektronisko adresi REKINI@40003294758 vai uz e-pasta adresi rekini@vni.lv, kā arī papildus nosūtot to Līgumā norādītajai Pasūtītāja atbildīgajai personai uz elektroniskā pasta adresi. Rēķinā obligāti jānorāda šī Līguma numurs. Strukturētajā elektroniskajā rēķinā (XML) Līguma numuram jābūt norādītam tam paredzētajā datu laukā (elementā), nodrošinot tā automātisku identificēšanu un apstrādi Pasūtītāja informācijas sistēmās.
3.6. Izpildītājs, sagatavojot rēķinu, tajā iekļauj informāciju par Līguma datumu, numuru un Objektu, norādot tā kadastra numuru, Pakalpojuma sniegšanas periodu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.
3.7. Par rēķina apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu.
3.8. Pasūtītājs ir tiesīgs ieturēt līgumsodu un zaudējumus, kas Pasūtītājam radušies Līgumā noteiktajā gadījumā no Izpildītāja no jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam .
3.9. Pasūtītājam, saņemot Pakalpojumus Līguma darbības laikā, nav pienākums izlietot visu Līguma 3.1.punktā minēto Līguma kopējo summu.

4. Objektu nodošanas – PIEŅEMŠANAS kārtība

Izpildītājam Pakalpojuma sniegšanai

4.1. Pasūtītājs Objektu Pakalpojuma sniegšanai nodod Izpildītājam ar abpusēji parakstītu Objekta pieņemšanas - nodošanas aktu (Tehniskās specifikācijas 9. pielikums), ņemot vērā tā formātu:

4.1.1. ja Objekta pieņemšanas – nodošanas akts ir parakstīts ar drošu elektronisko parakstu, tā parakstīšanas datums ir pēdējā parakstītāja laika zīmoga datums; 

4.1.2. ja Objekta pieņemšanas  – nodošanas akts ir parakstīts papīra formātā bez droša elektroniskā paraksta, tā parakstīšanas datums ir pēdējā parakstītāja paraksta datums.

4.2. Objekta pieņemšanas – nodošanas aktā tiek norādīts:

4.2.1. brīdis (datums, laiks), ar kuru Objekts tiek nodots Izpildītājam;

4.2.2. par Objektu atbildīgās personas vārds, uzvārds, tālruņa nr.;

4.2.3. un cita informācija.

4.3. Ja Izpildītājs pieņemot Objektu, konstatē trūkumus, kuru dēļ pilnvērtīga Pakalpojuma sniegšana Objektā nav iespējama, tad Objekta pieņemšanas -nodošanas aktā tiek veikta atzīme, par Defektu konstatāciju un Izpildītāja pienākums 3 (trīs) dienu laikā sagatavot uz iesniegt rakstiski Pasūtītājam Objekta pilnu Defektu sarakstu. Puses vienojas par turpmāko darbību Objekta Defektu novēršanā.

4.4. Izpildītājs, parakstot Objekta pieņemšanas – nodošanas aktu, apliecina, ka no Pasūtītāja ir saņēmis visu nepieciešamo  informāciju un dokumentāciju Pakalpojuma sniegšanai un Pakalpojums tiks sniegts pilnā apjomā no Objekta pārņemšanas brīža.

5. PAKALPOJUMA IZPILDES KĀRTĪBA
5.1. Pakalpojumu sniegšanas un pieņemšanas nosacījumi un kārtība ir noteikta Tehniskajā specifikācijā.
5.2. Izpildītājs līdz katra mēneša 5. (piektajam) datumam sagatavo un elektroniski nosūta uz  Pasūtītāja oficiālo elektronisko adresi (turpmāk  tekstā  e-adrese)
, kā arī papildus to nosūtot Līgumā noradītai Pasūtītāja  atbildīgajai personai uz elektroniskā pasta adresi, ar e-parakstu noformētu Aktu par iepriekšējā kalendārā mēnesī sniegtajiem Pakalpojumiem, saskaņā ar Tehniskās specifikācijas prasībām.
5.3. Pasūtītājs 10 (desmit) darba dienu laikā izskata Izpildītāja iesniegto Aktu un veic vienu no šādām darbībām:
5.3.1. paraksta Aktu un nosūta to Izpildītājam šādos gadījumos:

5.3.1.1. Izpildītāja sniegtie Pakalpojumi atbilst Līguma un Tehniskās specifikācijas noteikumiem; 

5.3.1.2. Pasūtītājs ir konstatējis Līguma vai Tehniskās specifikācijas noteikumu pārkāpumus, kas neietekmē Pakalpojumu cenu konkrētajā mēnesī, bet par ko Pasūtītājs nosūta Izpildītājam rakstveida pretenziju un/vai piemēro Līgumā noteikto līgumsodu; 
5.3.2. neparaksta Aktu un rakstveidā nosūta Izpildītājam pretenziju, ja Pasūtītājs ir konstatējis, ka Pakalpojumi nav sniegti vai ir sniegti daļēji, kas ietekmē Pakalpojumu cenu konkrētajā mēnesī.
5.4. Pasūtītājs Līguma  5.3.2.  punktā noteiktajā gadījumā nepieņem Pakalpojumus un Aktu atgriež Izpildītājam kopā ar rakstiski noformētu pretenziju par konstatētajiem trūkumiem, un neapmaksā Aktā norādītos Pakalpojumus līdz brīdim, kamēr pretenzijas nav atrisinātas. 
5.5. Izpildītājs Pasūtītajā pretenzijā norādītajā termiņā izskata Pasūtītāja pretenziju un veic vienu no šādām darbībām:

5.5.1. par saviem līdzekļiem novērš pretenzijā norādītos trūkumus tajā norādītajā termiņā un sniedz atbildi par veiktajām darbībām, ja piekrīt pretenzijā norādītajiem trūkumiem un pretenzijā ir norādīts, ka konstatētie trūkumi jānovērš pretenzijā norādītajā termiņā. Izpildītājs pēc trūkumu novēršanas atkārtoti iesniedz Pasūtītājam Aktu. 

5.5.2. sniedz rakstisku atbildi, ja nepiekrīt pretenzijā norādītajiem faktiem, norādot pamatotus iebildumus par pretenzijā norādītajiem konstatētajiem faktiem.

5.6. Situācijā, ja Izpildītājs Līguma 5.5. punktā noteiktajā termiņā nesniedz atbildi, Pasūtītājs ir tiesīgs uzskatīt, ka Izpildītājs ir piekritis pretenzijā norādītajiem faktiem.

5.7. Ja Pusēm rodas domstarpības par pretenzijā konstatētajiem faktiem, tad Puses ir tiesīgas pieaicināt ekspertu, kura slēdziens Pusēm ir saistošs. Izdevumus par eksperta slēdzienu sedz vainīgā Puse (tā Puse, kuras iebildumus par pretenzijā konstatētajiem faktiem un trūkumiem eksperts neatzīst par atbilstošiem vai akceptējamiem).

5.8. Ja Izpildītājs ilgāk par 10 (desmit) dienām no pretenzijā norādītā termiņa nenovērš pretenzijā norādītos trūkumus, Pasūtītājs ir tiesīgs attiecīgo trūkumu novēršanai pieaicināt trešās personas. Izdevumus, kas saistīti ar trešo personu pieaicināšanu Pakalpojumu un attiecīgo dokumentu trūkumu novēršanai, Pasūtītājs ietur no Izpildītājam izmaksājamiem maksājumiem. Ja Izpildītājam izmaksājamo maksājumu nav vai ar tiem nepietiek, Pasūtītājs nosūta Izpildītājam rēķinu, ko Izpildītājs apmaksā 10 (desmit) dienu laikā no rēķina nosūtīšanas dienas.
6. IZPILDĪTĀJA PIENĀKUMI UN TIESĪBAS
6.1. Izpildītāja pienākumi:
6.1.1. patstāvīgi saņemt visus nepieciešamos saskaņojumus, atļaujas (licences), sertifikātus, nodrošinot, ka Pakalpojumu sniedz darbinieki, kuriem atbilstoši Latvijas Republikā spēkā esošos normatīvajiem aktiem attiecībā uz Pakalpojumu sniegšanu ir nepieciešami sertifikāti. 

6.1.2. informēt Pasūtītāju, ja Izpildītāja rīcībā ir informācija vai pastāv aizdomas par Pasūtītāja darbinieka(-u) negodprātīgu rīcību, izmantojot www.vni.lv ziņošanas formu “Ziņot par negodprātīgu rīcību” vai vērsties tiesībsargājošās iestādēs (visas sūdzības un iesniegumi tiek skatīti Ētikas komisijā un ziņošanas sistēmu var izmantot arī anonīmā režīmā);
6.1.3. sniedzot Pakalpojumus un  veicot darbus, ievērot Līguma noteikumus, Tehnisko specifikāciju, ugunsdrošības prasības, darba drošības noteikumus, Pasūtītāja iekšējās kārtības noteikumus attiecībā uz personu piekļuvi Objekta telpām,  Nekustamo īpašumu iekšējās kārtības noteikumus (Līguma 5.pielikums) Latvijas Republikā spēkā esošos normatīvos aktus un darba drošības noteikumus, Pasūtītāja izstrādātos noteikumus “Darba drošības un veselības noteikumi ārpakalpojumu sniedzējiem NĪ apsaimniekošanā” (Līguma 4.pielikums), kā arī uzņemties atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā;

6.1.4. pienācīgā kvalitātē sniegt Pakalpojumus ar saviem darba rīkiem, resursiem, ierīcēm un darba spēku, organizēt un veikt Pakalpojuma ietvaros veicamos darbus u.c. uzdevumus, kas nepieciešami Pakalpojuma sniegšanai atbilstoši šī Līguma, Tehniskajai specifikācijai un citu Līguma pielikumu noteikumiem un normatīvajiem aktiem.
6.1.5. sniegt Pakalpojumus, nodrošinot netraucētu Objekta lietošanu un Objekta nomnieku darbību. Ja Pakalpojumu ietvaros ir veicami darbi, kas traucē vai varētu traucēt Objekta lietošanu, Objekta nomnieku, saskaņot to veikšanu laiku ar Pasūtītāju;
6.1.6. pirms Pakalpojuma sniegšanas Objektā, saskaņot ar Pasūtītāju Pakalpojumu veikšanas laiku un Pakalpojumu izpildes organizatoriskos jautājumus;
6.1.7. nodrošināt, ka Izpildītāja rīcībā ir kvalitatīvai Pakalpojuma sniegšanai nepieciešamais tehniskais aprīkojums (instrumenti, mēraparāti, licencētas programmatūras u.c.), nepieciešamās profesionālās un organizatoriskās spējas, infrastruktūra un apkalpošanas darbu veikšanas metodika;
6.1.8. nodrošināt, ka Pakalpojumu sniegs augsti kvalificēti un attiecīgajā jomā sertificēti speciālisti, kuriem ir visas nepieciešamās atļaujas/sertifikāti/ licences, ja tādas nepieciešamas saskaņā ar normatīvajiem aktiem un atbilstoši Tehniskajā specifikācijā noteiktajām prasībām;
6.1.9. ievērot pilnu konfidencialitāti attiecībā pret jebkuru Objekta telpās esošo  informāciju, kuru Izpildītāja nodarbinātie var tieši vai netieši iegūt Pakalpojuma sniegšanas procesā. Ir aizliegta  jebkuru Objektu telpās esošo dokumentu,  informācijas nesēju vai to saturu kopēšana, fotografēšana, filmēšana vai to  izņemšana. Izpildītājs nodrošina Pakalpojumu sniegšanas laikā tieši vai netieši  iegūtās informācijas neizpaušanu trešajām personām. Par jebkuru Pasūtītājam vai  trešajām personām nodarīto mantisko vai nemantisko kaitējumu šī punkta  noteikumu neievērošanas dēļ ir atbildīgs Izpildītājs. 
6.1.10. uzņemties pilnu materiālo atbildību par Objektam, Pasūtītājam un  Objekta   lietotājam nodarītajiem zaudējumiem un segt visus zaudējumus, kā arī par saviem   līdzekļiem novērst visus bojājumus, kas Izpildītāja, tā darbinieku vai  apakšuzņēmēju darbības vai bezdarbības rezultātā radušies Pasūtītājam  vai  trešajām personām. 
6.1.11. pirms līguma slēgšanas, Izpildītājs rakstveidā saskaņo ar Pasūtītāju Objektā nodarbināto Izpildītāja un piesaistītā apakšuzņēmēja darbinieku sarakstu. Sarakstā jānorāda darbinieka vārds, uzvārds, dzimšanas datums, uzņēmuma nosaukums un darba līguma numurs. Pasūtītājam ir tiesības bez skaidrojuma noraidīt piedāvāto speciālistu, ja speciālists neatbilst Objekta drošības noteikumiem.
6.1.12. pēc attiecīga Pasūtītāja rakstveida pieprasījuma saņemšanas, nekavējoties nodrošināt jebkura Izpildītāja darbinieka nomaiņu ar citu Līguma nosacījumiem atbilstošo darbinieku;
6.1.13. pēc Pasūtītāja pieprasījuma nodot Izpildītāja un tā darbinieku/speciālistu datus to apstrādei ar mērķi nodrošināt Objekta drošības prasību ievērošanu, sniedzot Pakalpojumus Objektā;
6.1.14. rakstiski informēt Pasūtītāju par Pakalpojumu sniegšanas laikā konstatētajiem defektiem, bojājumiem un nepilnībām;
6.1.15. sniegt Pasūtītājam Pasūtītāja pieprasīto informāciju par Pakalpojumu izpildi;
6.1.16. pēc Pakalpojumu sniegšanas atstāt tīru un sakārtotu Pakalpojumu sniegšanas vietu Objektā;
6.1.17. uzņemties papildu darbus, kuri nav iekļauti Pasūtītāja Līgumā noteiktajā Tehniskajā specifikācijā, sagatavojot un iesniedzot Pasūtītāja pilnvarotai personai Izpildītāja pilnvarotās personas parakstītu izpildformu, defektu aktu un izpildes tāmi, atbilstoši Līguma nosacījumiem;
6.1.18. pēc Pakalpojuma  pēdējā Akta  parakstīšanas  nodot Pasūtītājam  Objektos esošās Sistēmas darba kārtībā ar  nodošanas – pieņemšanas aktu.
6.1.19. Kompensēt  Pasūtītājam, tā darbiniekiem vai Objekta lietotājiem uzliktos administratīvos sodus, ja tie  piemēroti normatīvo aktu prasību neizpildīšanas gadījumos no Izpildītāja, tā darbinieku puses.  
6.1.20. Veikt citus Tehniskajā specifikācijā  norādītos Izpildītāja  pienākumus. 

6.2. Izpildītāja tiesības:
6.2.1. Līgumā noteiktā kārtībā un apmērā saņemt samaksu par kvalitatīvi izpildītu un Pasūtītāja pieņemtu Pakalpojumu vai tā daļu;

6.2.2.  ievērojot Līguma noteikumus, pieprasīt un saņemt no Pasūtītāja Pakalpojuma izpildei nepieciešamo informāciju un dokumentāciju;

7. PASŪTĪTĀJA PIENĀKUMI UN TIESĪBAS
7.1. Pasūtītāja pienākumi:
7.1.1. Pēc Izpildītāja pieprasījuma savlaicīgi sniegt Izpildītājam Pakalpojumu sniegšanai nepieciešamo un Pasūtītāja rīcībā esošo informāciju un dokumentus;
7.1.2. nodrošināt Izpildītāja darbinieku iekļūšanu Objektā Pakalpojumu sniegšanai;
7.1.3. informēt Izpildītāju par Pakalpojuma izpildē  konstatētiem defektiem, bojājumiem un nepilnībām;
7.1.4. veikt savlaicīgu samaksu par Līgumā noteiktajā kārtībā sniegtajiem Pakalpojumiem atbilstoši Līgumā paredzētiem termiņiem un apjomiem.
7.2. Pasūtītāja tiesības:
7.2.1. pārbaudīt Izpildītāja saistību izpildi, pieprasīt un saņemt no Izpildītāja informāciju par Pakalpojumu izpildi, dot norādījumus Izpildītājam par Pakalpojuma izpildi.

7.2.2. iesniegt pretenzijas par trūkumiem Pakalpojumu sniegšanā neatkarīgi no nepilnību konstatēšanas brīža un nepieņemt Pakalpojumus, ja tie ir sniegti neatbilstoši Līguma noteikumiem, par to rakstiski informējot Izpildītāju.
7.2.3. Pieprasīt jebkura Izpildītāja darbinieka nomaiņu ar citu, ne mazāk kvalificētu darbinieku, t.sk., ja Pasūtītāju neapmierina kāda Izpildītāja darbinieka darba kvalitāte, kā arī darbinieks neievēro Pasūtītāja iekšējos noteikumus attiecībā  uz personu piekļuvi Objekta telpām vai Objekta lietotāja iekšējos rīkojumus. 

7.2.4. palielināt vai samazināt Pakalpojuma apjomu, par to noslēdzot attiecīgu vienošanos, kurā ir norādītas izmaiņas. Pakalpojuma cena par jauniem vai papildus pakalpojumiem nevar pārsniegt Izpildītāja Finanšu piedāvājumā norādīto Pakalpojuma cenu. 
7.2.5. pieaicināt trešo personu Pakalpojumu sastāvā ietilpstošu Pakalpojumu sniegšanai vai darbu veikšanai, ja Izpildītāja piedāvātās Pakalpojumu izmaksas neatbilst vidējam tirgus cenas līmenim vai Pasūtītājs nepiekrīt Izpildītāja piedāvātajiem tehniskajiem risinājumiem, piedzenot samaksu par trešo personu sniegtajiem Pakalpojumiem no Izpildītāja;
8. Garantija

8.1. Izpildītājs nodrošina sniegtajiem Pakalpojumiem un izlietotajiem materiāliem 24 (divdesmit četri) mēnešu garantiju no Akta  abpusējas parakstīšanas dienas. Ja ražotājs (pārdevējs, piegādātājs) nosaka vai piedāvā labākus noteikumus un garāku garantijas laiku par šajā punktā noteikto garantijas laiku, spēkā ir ražotāja noteikumi.

8.2. Ja garantijas termiņā tiek atklāts sniegto Pakalpojumu trūkums, bojājums u.c. nepilnība, Izpildītājs bez maksas novērš atklātos trūkumus, bojājumus u.c. nepilnības, Pasūtītāja pieprasījumā norādītajā termiņā. 

8.3. Ja garantijas laikā konstatēto bojājumu novēršanai garantijas laika ietvaros tehniski nepieciešams ilgāks laiks par Pasūtītāja pretenzijā norādīto bojājumu, trūkumu vai neatbilstību novēršanas termiņu, tad Izpildītājs 3 (trīs) darba dienu laikā no brīža, kad Izpildītājs ir saņēmis rakstisku pretenziju par konstatētajiem bojājumiem, trūkumiem un/ vai nepilnībām, izstrādā rakstisku apliecinājumu, kurā norāda pretenzijā minēto bojājumu, trūkumu un/ vai nepilnību novēršanas termiņu un iesniedz to Pasūtītājam apstiprināšanai. Ja Pasūtītājs nepiekrīt Izpildītājs norādītajam bojājumu, trūkumu un/ vai nepilnību novēršanas termiņam, tad Izpildītājam attiecīgās darbības jāveic Līguma 8.2.punktā norādītajā termiņā.

8.4. Neatliekamus bojājumus, trūkumus un/ vai nepilnības, kas var radīt kaitējumu cilvēku veselībai, apkārtējai videi vai Objekta ekspluatācijai (t.sk. kavē Objekta normālu ekspluatāciju), Izpildītājs uzsāk novērst nekavējoties pēc Pasūtītāja pirmā pieprasījuma (t.sk. telefoniski un elektroniski sniegta), veicot visus nepieciešamos pasākumus kaitīgo seku mazināšanai un novēršanai Pasūtītāja norādītajā termiņā.

8.5. Puses vienojas, ka Pasūtītāja rakstiskā pretenzijā minēto bojājumu, trūkumu un/ vai nepilnību novēršanu un Pakalpojumu izpildi pienācīgā kvalitātē apliecinās tikai attiecīgs abu Pušu parakstīts defektu novēršanas akts vai Akts. Līdz šajā punktā minētā akta parakstīšanai no Pasūtītāja puses uzskatāms, ka Pasūtītāja norādītos defektus Izpildītājs nav izlabojis un Izpildītāja veikto Pakalpojumu garantijas laiks attiecīgi tiek pagarināts par tik dienām, par cik tiek pārsniegts Pasūtītāja pretenzijā norādītais termiņš Izpildītāja izpildīto bojājumu, trūkumu un/ vai nepilnību novēršanai līdz Izpildītāja pienācīgai bojājumu, trūkumu un/ vai nepilnību novēršanai un attiecīga akta abu Pušu parakstīšanai.

8.6. Gadījumā, ja Izpildītājs nepilda savas garantijas saistības, Pasūtītājam ir tiesības piesaistīt papildu darbaspēku attiecīgo defektu novēršanas darbiem. Šādā gadījumā Izpildītājam ir pienākums 5 (pieci) darba dienu laikā, skaitot no attiecīga rēķina saņemšanas dienas, apmaksāt Pasūtītājam radušos izdevumus , līgumsodu un zaudējumus.

9. APDROŠINĀŠANA 
9.1. Izpildītājs 5 (piecu) kalendāro dienu laikā no Līguma spēkā stāšanās dienas, bet ne vēlāk kā pirms Pakalpojumu sniegšanas uzsākšanas, iesniedz Pasūtītājam Izpildītāja civiltiesiskās atbildības apdrošināšanas polisi (turpmāk -Polise), apdrošināšanas līguma un dokumentu, kas apliecina apdrošināšanas prēmijas apmaksu, kas apliecina šādas apdrošināšanas spēkā esamību. Polisē:
9.1.1. norādot kopējo atbildības limitu un atbildības limitu par katru gadījumu ne mazāku kā EUR 250 000,00  (divi simti piecdesmit tūkstoši  euro un 00 centi);

9.1.2. jāiekļauj pašrisku ne lielāku kā EUR 500.00 (pieci simti euro un 00 centi) par zaudējumiem, ko Objektā izraisa Izpildītājs (t.sk., tā darbinieki un Apakšuzņēmēji), sniedzot Pakalpojumus;

9.1.3. Apdrošināšanas segumā ir jāiekļauj visi Apakšuzņēmēji, ja tādi tiek piesaistīti Līgumā noteiktajā kārtībā, un kā trešajai personai ir jābūt minētai – VAS “Valsts nekustamie īpašumi”;
9.1.4. jāiekļauj atlīdzināmie zaudējumi – zaudējumi trešo personu veselībai, dzīvībai vai mantai, tieši izrietoši finansiāli zaudējumi no kaitējuma trešo personu veselībai, dzīvībai vai mantai, kā arī ietverot glābšanas, ekspertīzes un juridiskos izdevumus;
9.1.5. Izpildītāja atbildība par Objektu (tajā skaitā tiešās apstrādes objekts un Objektā esošo kustamo īpašumu), kurā saskaņā ar Līgumu Izpildītājs sniedz Pakalpojumus;

9.2. Izpildītājs nodrošina šajā nodaļā minēto apdrošināšanu visā Līguma darbības periodā.
9.3. Ja Polisei Līguma darbības laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma šajā sadaļā noteiktos dokumentus, ne vēlāk kā 10 (desmit) dienas pirms sākotnējās Polises termiņa pēdējās dienas.
9.4. Izpildītājs nodrošina, ka Polisē norādītais atbildības limits, tiek saglabāts nemainīgs visu apdrošināšanas periodu.
9.5. Izpildītājam Polises, apdrošināšanas līgums, kā arī jebkādi grozījumi Polisē, iepriekš ir rakstveidā jāsaskaņo ar Pasūtītāju. Gadījumā, ja Izpildītājs neievēro šajā punktā noteikto, uzskatāms, ka Izpildītājs nav izpildījis šajā Līgumā noteikto pienākumu par Polises nodrošināšanu un uzturēšanu Līgumā noteiktajā kārtībā un termiņā.
10. PUŠU ATBILDĪBA 
10.1. Pusēm saskaņā ar Latvijas Republikas Civillikumu ir pienākums atlīdzināt otrai Pusei Pakalpojuma sniegšanas laikā nodarītos zaudējumus. Puses nav atbildīgas par nejaušu zaudējumu atlīdzināšanu.

10.2. Izpildītājs ir materiāli atbildīgs par īpašuma zudumu, bojājumu vai iznīcināšanu Objektā, ja zaudējums radies Izpildītāja, tā darbinieka vai Apakšuzņēmēju darbības vai bezdarbības rezultātā. Izpildītājs sedz visus zaudējumus, kā arī par saviem līdzekļiem novērš visus bojājumus un atbild par visiem bojājumiem, kas Izpildītāja, tā Apakšuzņēmēju un to darbinieku vai citas Pakalpojuma izpildē Izpildītāja iesaistītās personas darbības vai bezdarbības rezultātā radušies Pasūtītājam vai trešajām personām.

10.3. Izpildītājs ir atbildīgs par tā darbinieku, Apakšuzņēmēju u.c. Pakalpojumu izpildē piesaistīto personu pieļautajām kļūdām un saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām attiecībā pret Pasūtītāju un/vai Objekta/-u lietotāju/-iem.

10.4. Pasūtītājs nav atbildīgs par Izpildītāja, tā piesaistīto Apakšuzņēmēju inventāru, tehniku un materiāliem, kas atrodas Objektā.

10.5. Par Līgumā noteikto maksājumu samaksas termiņa kavējumu, Izpildītājs ir tiesīgs piemērot Pasūtītājam līgumsodu 0,1% apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no kavētā maksājuma summas.

10.6. Pasūtītājs ir tiesīgs prasīt no Izpildītāja līgumsodu EUR 300,00 (trīs simti eiro un 00 centi) par katru stundu, kas pārsniedz Līguma  3.pielikuma “Vortāla lietošanas un pieteikumu risināšanas apraksts” noteikto reaģēšanas laiku Objektā un maksimālo atrisināšanas termiņu  ar kritiskumu “Kritiski”, bet ne vairāk kā 10% (desmit procenti) no Līguma kopējās summas.

10.7. Pasūtītājs ir tiesīgs prasīt no Izpildītāja līgumsodu EUR 150,00 (viens simts piecdesmit eiro un 00 centi) apmērā par katru nokavēto kalendāro dienu, kas pārsniedz Līguma  3.pielikuma “Vortāla lietošanas un pieteikumu risināšanas apraksts” noteikto maksimālo atrisināšanas termiņu ar kritiskumu “Post Kritiski”, “Steidzami” vai “Normāli”, bet ne vairāk kā 10% (desmit procenti) no Līguma kopējās summas;  

10.8. Pasūtītājs ir tiesīgs prasīt no Izpildītāja līgumsodu 400,00 EUR (četri simti eiro un 00 centi) apmērā par katru konstatēto gadījumu, ja Izpildītājs Pakalpojuma sniegšanā ir iesaistījis speciālistu vai apakšuzņēmējus, kas nav norādīti Līguma pielikumā “Speciālistu saraksts” un “Apakšuzņēmēju saraksts”;
10.9. Ja Izpildītājs neiesniedz Līguma 9.nodaļā noteiktās un Līguma noteikumiem atbilstošas apdrošināšanas polises Līgumā noteiktajā kārtībā un termiņā, vai Līguma noteikto polišu termiņa izbeigšanās gadījumā nenoslēdz jaunu apdrošināšanas līgumu un neiesniedz Pasūtītājam Līguma noteiktajā kārtībā attiecīgo polisi, vai neatjauno civiltiesiskās atbildības limitu Līgumā noteiktajā apmērā, Pasūtītājam ir tiesības piemērot Izpildītājam līgumsodu EUR 200,00 (divi simti eiro un 00 centi) apmērā par katru nokavēto dienu līdz minēto Līgumu noteikumu izpildei, bet ne vairāk kā 10% (desmit procenti) no Līguma kopējās summas.

10.10. Pasūtītājs ir tiesīgs prasīt no Izpildītāja līgumsodu 0,1% apmērā no Līguma kopējās summas, par katru kavēto dienu, ja Izpildītājs nepilda kādu no Līguma vai tās pielikumu noteikumiem, un ja par šo nav noteikts cits līgumsods Līgumā, bet ne vairāk kā  10% no Līguma kopējās summas. 

10.11. Izpildītājam ir jānodrošina, ka Līguma izpildē tiks ievēroti Pasūtītāja izstrādātie noteikumi ”DARBA DROŠĪBAS UN VESELĪBAS NOTEIKUMI ĀRPAKALPOJUMU SNIEDZĒJIEM NĪ APSAIMNIEKOŠANĀ” (Līguma 4. pielikums). Par šo prasību neievērošanu un pārkāpšanu, Pasūtītājs tiesīgs piemērot Izpildītājam Līguma 4. pielikumā noteiktos līgumsodus par katru konstatēto gadījumu.
10.12. Par Līguma 13.sadaļā minētās informācijas izpaušanu, ja to izdarījis Izpildītājs vai tā piesaistītie apakšuzņēmēji vai speciālisti, Pasūtītājs ir tiesīgs piemērot Izpildītājam līgumsodu EUR 5’000,00 EUR (pieci tūkstoši eiro un 00 centi) apmērā par katru gadījumu.

10.13. Puses vienojas, ka Pasūtītājam saskaņā ar Līgumu pienākošos līgumsodus, zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam.

10.14. Līgumsoda samaksa neatbrīvo Puses no šī Līguma saistību pilnīgas izpildes un izdevumu un/vai zaudējumu atlīdzināšanas pienākuma.

11. NEPĀRVARAMA VARA
11.1. Nepārvarama vara ir notikumi, kurus nav iespējams ne paredzēt, ne novērst un kuri iziet ārpus Pušu kontroles un atbildības: dabas katastrofa, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Pušu iespējamās kontroles robežās u.c. Līgumā par nepārvaramas varas apstākļiem atzīst arī notikumu, no kura nav iespējams izvairīties un kura sekas nav iespējams pārvarēt, kuru Līguma slēgšanas brīdī nebija iespējams paredzēt, kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu.

11.2. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas (Force majeure) iestāšanās rezultātā pēc Līguma  spēkā stāšanās dienas. Lai attiecīgā Puse tiktu atbrīvota no minētā Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma  izpildes šķēršļus.
11.3. Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.

11.4. Ja nepārvaramas varas apstākļu dēļ Līgumā noteiktās saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) kalendārās dienas iepriekš. Šajā gadījumā Puses nevar prasīt atlīdzināt zaudējumus, kas radušies Līguma izbeigšanas rezultātā.

11.5. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma  11.3.punktam.

11.6. Par nepārvaramas varas apstākli nav uzskatāms:

11.6.1. Izpildītāja darbinieku attaisnota prombūtne (slimība, atrašanās karantīnā, vai pašizolācijā)  un saistību neizpilde, nesavlaicīga vai nepienācīga izpilde, kā arī Izpildītāja darbinieku strīdi, streiki;

11.6.2. apstāklis, kad Izpildītājam vai tā Pakalpojuma sniegšanā iesaistītajiem darbiniekiem vairs nav spēkā esoši sertifikāti vai atļaujas, kas nepieciešamas Līgumā paredzēto saistību izpildei

12. STRĪDI
12.1. Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tie tiks izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
12.2. Ja sakarā ar Līgumu vai tā izpildi starp Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt un/vai apturēt Pakalpojuma sniegšanu vai kā citādi kavēt Pakalpojumu sniegšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
13. KONFIDENCIALITĀTE
13.1. Izpildītājs ievēro konfidencialitāti, tajā skaitā:
13.1.1. nodrošina Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
13.1.2. aizsargā, neizplata un bez iepriekšējas Pasūtītāja rakstiskas atļaujas saņemšanas, neizpauž trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
13.1.3. Izpildītājam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Izpildītājs nodrošina, ka tā darbinieki ievēro un izpilda minēto nosacījumu.
13.2. Pasūtītājs ievēro konfidencialitāti un bez Izpildītāja rakstiskas atļaujas saņemšanas neizpauž trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un tā izpildes rezultātu.
13.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

13.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
13.5. Šī Līguma nodaļas noteikumiem nav laika ierobežojuma un uz to neattiecas Līguma spēkā esamības termiņš.
13.6. Puses vienojas, ka  konfidencialitātes noteikumu neievērošana ir rupjš Līguma  pārkāpums, kas cietušajai Pusei dod tiesības prasīt no vainīgās Puses konfidencialitātes  noteikumu neievērošanas rezultātā radušos zaudējumu atlīdzināšanu  un vienpusēji izbeigt Līgumu.
14. FIZISKO PERSONU DATU AIZSARDZĪBA
14.1. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.

14.2. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.

14.3. Katrai Pusei ir pienākums šī Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.

14.4. Līguma ietvaros, katra Puse pēc attiecīgi otras Puses rakstiska pieprasījuma, nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 24 stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

15. APAKŠUZŅĒMĒJU MAIŅA UN PIESAISTĪŠANA
15.1. Izpildītājs Apakšuzņēmēju sarakstā (7.pielikums) un Speciālistu sarakstā (6.pielikums) ir norādījis Līguma spēkā stāšanās dienā Līguma izpildē iesaistītos Apakšuzņēmējus (t.sk. Apakšuzņēmēju apakšuzņēmējus) un Speciālistus./ Izpildītājs Līguma spēkā stāšanās dienā Apakšuzņēmēju sarakstā nav norādījis Apakšuzņēmējus (t.sk. Apakšuzņēmēju apakšuzņēmējus) un Līguma izpildē nav iesaistījis Apakšuzņēmējus. (izvēlas atbilstošo, noslēdzot Līgumu).
15.2. Izpildītājam ir pienākums nekavējoties rakstiski informēt Pasūtītāju uz e-adresi, kā arī papildus nosūtot informāciju uz Līguma atbildīgās personas e-pasta adresi,  par jebkurām izmaiņām Apakšuzņēmēju sarakstā un Speciālistu sarakstā norādītajā informācijā.

15.3. Izpildītājs nav tiesīgs bez rakstiskas saskaņošanas ar Pasūtītāju veikt Speciālistu sarakstā norādīto speciālistu un Apakšuzņēmēju sarakstā norādīto Apakšuzņēmēju nomaiņu un/vai iesaistīt papildu Apakšuzņēmējus /Speciālistus Līguma izpildē. Pasūtītājs ir tiesīgs pirms lēmuma pieņemšanas par Speciālistu sarakstā norādīto speciālistu un/vai Apakšuzņēmēju sarakstā norādīto Apakšuzņēmēju nomaiņu prasīt nomaināmo speciālistu un/vai Apakšuzņēmēja viedokli par nomaiņas iemesliem.

15.4. Pasūtītājs nepiekrīt Apakšuzņēmēju sarakstā norādīto Apakšuzņēmēju nomaiņai, ja pastāv kāds no šādiem nosacījumiem:

15.4.1. piedāvātais Apakšuzņēmējs neatbilst iepirkuma procedūras dokumentos Apakšuzņēmējiem izvirzītajām prasībām;

15.4.2. tiek nomainīts Apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;

15.4.3. piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;

15.4.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

15.5. Pasūtītājs nepiekrīt jauna Apakšuzņēmēja  vai Speciālista piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
15.6. Pasūtītājs, pārbaudot jaunā Apakšuzņēmēja vai Speciālista atbilstību, piemēro Publisko iepirkumu likuma 42. panta noteikumus, minētā panta trešajā daļā noteiktos termiņus skaitot no dienas, kad lūgums par Apakšuzņēmēja vai Speciālistu nomaiņu iesniegts Pasūtītājam.
15.7. Pasūtītājs pieņem lēmumu atļaut vai atteikt Speciālistu sarakstā norādīto speciālistu un/vai Apakšuzņēmēju sarakstā norādīto Apakšuzņēmēju nomaiņai vai jaunu Apakšuzņēmēju vai Speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs informē Izpildītāju, nosūtot rakstveida paziņojumu uz Izpildītāja elektroniskā pasta adresi un šādā gadījumā veikt grozījumus Līgumā nav nepieciešams. Paziņojums ir Līguma neatņemama sastāvdaļa un  ir saistošs abām Pusēm.
16. PUŠU PĀRSTĀVJI
16.1. Pasūtītāja atbildīgajai personai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/ pieņemšanu, organizēt Pakalpojumu pieņemšanu un parakstīt Pieņemšanas – nodošanas aktus, aktus, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Pakalpojumu izpildes termiņus, kā arī vienpersoniski pieņemt lēmumus par Apakšuzņēmēju un Speciālistu piesaisti, nomaiņu. 
Pasūtītāja atbildīgā persona  - _________ (tālr.: +371 ________, e-pasta adrese: __________@vni.lv).
16.2. Pasūtītājs Līguma darbības laikā nodrošina diennakts zvanu centra darbību: tālr. 80002000, vai sūtot ziņu e-pastā: atbalsts@vni.lv (izņemot avārijas gadījumus), kurā tiek reģistrētas visas Izpildītāja pretenzijas/pieteikumi, un atzīmes par to pieteikšanas laiku.

16.3. Izpildītāja atbildīgajai personai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, pretenzijas, pieņemt darbus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, nodrošināt Pakalpojumu pieņemšanu, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Pakalpojumu izpildes termiņus vai Pakalpojumu apjomus. Izpildītāja atbildīgā persona:

______________________ (tālr.______________, e-pasta adrese: _________________).
16.4. Izpildītāja Līguma darbības laikā nodrošina diennakts zvanu centra darbību, tālr. _______ un e-pasts: _________, kurā tiek reģistrētas visas Pasūtītāja pretenzijas/pieteikumi/sūdzības un atzīmes par to novēršanas laiku.

16.5. Puses var nomainīt šajā Līguma nodaļā norādītās personas, par to nosūtot paziņojumu e-pastā otras Puses atbildīgajai personai  3 (trīs) darba dienas iepriekš. Par paziņojumu uzskatāma e-pasta vēstule, kas nosūtīta no otras Puses atbildīgās personas  e-pasta un ir derīga bez elektroniskā paraksta. Šādā gadījumā nav nepieciešams veikt grozījumus Līgumā.

17. LĪGUMA SPĒKĀ STĀŠANĀS UN IZBEIGŠANA
17.1. Līgums stājas spēkā dienā, kad Līgumu ir parakstījušas abas Puses un ir noslēgts uz laiku līdz Pušu saistību pilnīgai izpildei. 
17.2. Izpildītājs sniedz Pasūtītājam Pakalpojumus 36 (trīsdesmit sešus) mēnešus no Objekta pieņemšanas nodošanas akta parakstīšanas brīža  vai līdz brīdim, kad summa par sniegtajiem Pakalpojumiem ir sasniegusi attiecīgās iepirkuma daļas paredzamo līgumcenu. Gadījumā, ja norādītajā termiņā Pakalpojumu apmaksai nav izmantota Līguma kopējā summa pilnā apmērā, pēc Pasūtītāja ierosinājuma, Pusēm par to noslēdzot rakstisku vienošanos, Līguma darbības termiņš var tikt pagarināts par termiņu līdz 24 (divdesmit četriem) mēnešiem vai, līdz brīdim, kad ir izlietota Līguma kopējā summa, ievērojot, ka kopējais Līguma izpildes termiņš nepārsniedz 60 (sešdesmit) mēnešus.
17.3. Līgums var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji Līgumā noteiktajā kārtībā.

17.4. Pasūtītājam ir tiesības vienpusēji izbeigt Līgumu, par to rakstiski paziņojot Izpildītājam vismaz 15 (piecpadsmit) kalendārās dienas iepriekš un neatlīdzinot tādējādi radušos zaudējumus, ja:

17.4.1. Izpildītājam ir uzsākts maksātnespējas process, likvidācija, uzsākts tiesiskās aizsardzības vai ārpustiesas tiesiskās aizsardzības process;
17.4.2. Izpildītājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam;

17.4.3. Pakalpojums tiek sniegts neatbilstoši Latvijas Republikā spēkā esošo normatīvo aktu prasībām vai Līguma prasībām, Izpildītājs neievēro Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma nosūtīšanas;

17.4.4. Pasūtītājs ir iesniedzis Izpildītājam pretenziju saskaņā ar kādu no Līguma punktiem;

17.4.5. Pasūtītājam ir zudusi nepieciešamība saņemt Pakalpojumus Objektā.

17.5. Pasūtītājam ir tiesības nekavējoties vienpusēji atkāpties no Līguma, par to rakstiski paziņojot Izpildītājam, un neatlīdzinot tādējādi radušos zaudējumus, ja:

17.5.1. Izpildītājs nav ievērojis Līguma sadaļu “APDROŠINĀŠANA”.

17.5.2. Izpildītāja darbība ir izbeigta vai pārtraukta, ir apturēta tā saimnieciskā darbība;

17.5.3. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.

17.6. Gadījumos, kas nav norādīti Līguma 17.4. un/vai 17.5.punktos, Pasūtītājs ir tiesīgs vienpusēji atkāpties no Līguma, informējot par to Izpildītāju rakstiski vismaz 30 (trīsdesmit) dienas iepriekš un neatlīdzinot tādējādi radušos zaudējumus.

17.7. Izpildītājs ir tiesīgs vienpusēji atkāpties no Līguma, neatlīdzinot nekādus zaudējumus un nosūtot par to rakstisku paziņojumu uz Pasūtītāja juridisko adresi 30 (trīsdesmit) dienas iepriekš, ja ir iestājies vismaz viens no šādiem gadījumiem:

17.7.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un maksājumu kavējums pārsniedz 60 (sešdesmit) dienas un Izpildītājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavēšanu; 
17.7.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība. 
17.8. Līgums jebkurā laikā var tikt izbeigts, Līguma Pusēm par to rakstiski vienojoties. Šādā gadījumā Līguma darbība tiek uzskatīta par izbeigtu ar brīdi, kad Puses parakstījušas vienošanos par Līguma izbeigšanu un savstarpējo norēķinu un saistību pilnīgu izpildi, tajā skaitā:

17.8.1. abpusēji parakstījušas Aktu;

17.8.2. abpusēji parakstījušas Objekta pieņemšanas – nodošanas aktu Objekta atpakaļ pārņemšanai no Izpildītāja pēc Pakalpojumu sniegšanas izbeigšanas.

18. CITI NOTEIKUMI
18.1. Puses apliecina, ka tiem ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.

18.2. Jebkuri grozījumi vai papildinājumi Līgumā, izņemot Līgumā noteiktajos gadījumos, izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses .
18.3. Visi Līguma veidojošie dokumenti iztulkojami kopumā un savstarpējā sakarībā, vispirms meklējot tādus iztulkojumus, pēc kuriem neveidojas pretrunas starp dažādiem dokumentiem. Ja kāds no Līguma pamatteksta noteikumiem ir pretrunā ar Līguma pielikumiem, piemēro Līguma pielikuma noteikumu tiktāl, cik to neierobežo Līguma pamatteksta noteikumi.

18.4. Ja nav iespējams atrisināt pretrunas starp Līgumu veidojošajiem dokumentiem, priekšroka dodama tādam risinājumam, kas Pasūtītājam uzliek mazāku pienākumu apjomu vai piešķir tam lielākas tiesības.

18.5. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
18.6. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kas regulē tos pašus jautājumus, ko regulēja spēku zaudējušais akts, ar tā spēkā stāšanās brīdi piemēro jauno, spēkā esošo, normatīvo aktu.
18.7. Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (tālruņa numurs, adreses, u.c.), tad tā Puse nekavējoties rakstiski paziņo par to otrai Pusei. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
18.8. Visi paziņojumi Līguma saistībā izdarāmi rakstiski un nosūtāmi otrai Pusei uz  e-adresi vai pa pastu. Vēstulēm, kuras tiek sūtītas uz e-adresi, jābūt parakstītām ar drošu elektronisko parakstu un apstiprinātām ar laika zīmogu atbilstoši Latvijas Republikā spēkā esošo normatīvo aktu prasībām. Elektroniskā pasta paziņojumi, kas nosūtīti uz Līguma atbildīgo personu elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu.
18.9. Līgums noformēts elektroniska dokumenta formā un parakstīts ar drošu elektronisko parakstu, kas satur laika zīmogu.

18.10. Līgumam tā noslēgšanas brīdī tiek pievienoti šādi pielikumi, kas ir tā neatņemamas sastāvdaļas:

18.11. 1.pielikums – Tehniskā specifikācija; 

18.12. 2.pielikums – Finanšu piedāvājums;

18.13. 3.pielikums – Vortāla lietošanas un pieteikumu risināšanas apraksts;

18.14. 4.pielikums – Darba drošības un veselības noteikumi ārpakalpojumu sniedzējiem NĪ apsaimniekošanā;

18.15. 5.pielikums – Nekustamo īpašumu iekšējās kārtības noteikumi;

18.16. 6 .pielikums – Speciālistu saraksts.

18.17. 7.pielikums -  Apakšuzņēmēju saraksts ;

19. PUŠU REKVIZĪTI UN PARAKSTI
	Pasūtītājs:

VAS “Valsts nekustamie īpašumi”

reģistrācijas Nr.40003294758

Talejas iela 1, Rīga, LV-1026
tālr. 80002000; 

e-pasts: vni@vni.lv 

A/S “SEB Banka” , kods UNLALV2X

konta Nr.LV22UNLA0002200609436
	Izpildītājs:

SIA “________”
reģistrācijas Nr. _____
____
tālr.: ____ e‑pasts: _____
banka:
kods:
konts:


	(paraksts*)

valdes priekšsēdētājs Renārs Griškevičs
	(paraksts*)
_____

	(paraksts*)

Valdes loceklis Andris Vārna

	


*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.

DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

1.pielikums Tehniskā specifikācija (pievienota atsevišķi)

2. pielikums – Finanšu piedāvājums pievienots atsevišķi)

3.pielikums

VORTĀLA LIETOŠANA UN PIETEIKUMU RISINĀŠANA

1. Mērķis

Informēt izpildītāju, risinātāju, risinātāja vadītāju un lietotājus par to tiesībām un pienākumiem, nodrošinot pieteikumu apstrādi vortālā. 
2. Dokumentā lietoto terminu un saīsinājumu skaidrojums:

2.1. izpildītājs – uzņēmējs, kurš apņemas veikt darbus un/vai sniegt pakalpojumus;

2.2. kritiska problēma – NĪ radies negaidīts, būtisks apdraudējums NĪ, klientiem, NĪ lietotājiem vai trešajām pusēm. Neatliekams problēmas risinājums ir svarīgs pakalpojuma nodrošināšanai klientiem/NĪ lietotājiem un kaitējuma nepieļaušanai VNĪ reputācijai un tēlam (detalizētāks apraksts 4.3.1.1. punktā);

2.3. KVS – kvalitātes vadības sistēma;

2.4. lietotājs – vortāla lietotājs, izpildītāja pārstāvis, kurš autorizējies vortāla lietošanai;
2.5. NĪ – VNĪ īpašumā, valdījumā vai pārvaldībā esošs nekustamais īpašums;
2.6. pieteikums – vortālā reģistrēta NĪ lietotāja, pasūtītāja vai izpildītāja konstatēta apsaimniekošanas problēma, kas klasificēta vienai apsaimniekošanas jomai un sfērai par vienu konkrētu problēmu viena NĪ ietvaros; 

2.7. risinātāja vadītājs – līgumā norādītā izpildītāja kontaktpersona, kura seko līdzi risinātājam risināšanā nodoto pieteikumu virzībai un savlaicīgas izpildes nodrošināšanai;
2.8. risinātājs – izpildītāja diennakts atbalsta dienests, kas lieto vortālu un nodrošina pieteikuma risināšanu;
2.9. VNĪ, arī pasūtītājs – valsts akciju sabiedrība “Valsts nekustamie īpašumi”;
2.10. VNĪ klientu atbalsts – pasūtītāja diennakts atbalsta komanda, kas ir atbildīga par pieteikumu saņemšanu, izmantojot bezmaksas informatīvo tālruni 80002000 un e-pastu atbalsts@vni.lv, kā arī par saņemto pieteikumu reģistrēšanu;
2.11. vortāls – pasūtītāja uzturēts un administrēts elektroniskais pieteikumu apstrādes pašapkalpošanās rīks tīmekļa vietnē mans.vni.lv.
3. Atbildība

3.1. Risinātajam ir pienākums patstāvīgi veikt saņemto pieteikumu apstrādi un virzību vortālā saskaņā ar piešķirtajām tiesībām, t. i.:

3.1.1. pieteikumu risināšanas gaitā fiksēt paveiktos darbus, veicot piezīmes vortāla sadaļā “Piezīmes/notikumi” un pievienojot foto fiksāciju un saistošos dokumentus sadaļā “Dokumenti un faili”; 

3.1.2. nodot par pieteikumu atbildīgajiem pasūtītāja darbiniekiem dokumentus saskaņošanai vortāla sadaļā “Uzdevumi”;

3.1.3. ne vēlāk kā vienas stundas laikā pēc pieteikuma atrisināšanas, bet nepārsniedzot pieteikumam noteikto maksimālo atrisināšanas termiņu, piešķirt pieteikumam statusu “Atrisināts” un norādīt paveikto sadaļā “Risinājums”.

Ja pamatotu iemeslu dēļ pieteikuma izpildes statusa aktualizēšana vortālā patstāvīgi nav iespējama, risinātāja pienākums ir nekavējoties par statusu informēt VNĪ klientu atbalstu. Gadījumi, kad vortāls nestrādā vai strādā ar traucējumiem, neatbrīvo risinātāju no pienākuma veikt pieteikumu izpildi, nepārsniedzot pieteikumiem noteikto atrisināšanas laiku,  un sniegt aktuālo pieteikumu statusu informāciju VNĪ klientu atbalstam.
3.2. Risinātāja vadītājam ir pienākums sekot līdzi risinātājam risināšanā nodoto pieteikumu virzībai vortālā, pārliecinoties, ka risinātājs nodrošina savlaicīgu pieteikumu izpildi, kā arī nekavējoties iesaistīties to pieteikumu risināšanā, kuriem ir iestājies risināšanas laika kavējums, lai nodrošinātu to atrisināšanu vai atbilstošu virzības apstrādi.

4. Apraksts


4.1. Vortāla darbība:

4.1.1. pasūtītājs nodrošina risinātājam nepieciešamo atbalstu pieteikumu apstrādei vortālā;

4.1.2. izpildītājs ne vēlāk kā trīs darba dienu laikā pēc līguma un/vai vienošanās par vortāla lietošanu noslēgšanas iesniedz pasūtītājam aizpildītu formu Nr. KVS F 411 “Vortāla lietošanas pieteikums”, norādot personas, kurām nepieciešams nodrošināt piekļuvi vortālam:

4.1.2.1. risinātāja vadītājs – izpildītāja līguma kontaktpersona par risinātāju atbildīgā izpildītāja persona (vārds, uzvārds, tālrunis, e-pasta adrese);

4.1.2.2. risinātājs – diennakts atbalsta dienests pieteikumu saņemšanai un apstrādei, kas sasniedzams 24 stundas diennaktī, septiņas dienas nedēļā (tālrunis, e-pasta adrese);

4.1.2.3. lietotājs/-i – persona/-as, kas apstrādā pieteikumus vortālā (vārds, uzvārds, e-pasta adrese);

4.1.3. VNĪ klientu atbalsts trīs darba dienu laikā pēc līguma un/vai vienošanās par vortāla lietošanu noslēgšanas un formas Nr. KVS F 411 “Vortāla lietošanas pieteikums” saņemšanas nosūta paroli uz vortāla lietošanas pieteikumā norādīto/-ajām e-pasta adresi/-ēm;

4.1.4. izpildītājs nodrošina, ka risinātāja vadītājs, risinātājs un lietotājs/-i vortālā strādā ar unikālu paroli, pēc kuras ir iespējams izsekot veiktās darbības. Izpildītājs ir atbildīgs par vortāla piekļuves identifikatoru un paroles slepenības nodrošināšanu, un viņam ir saistošas visas darbības, kas veiktas vortālā, izmantojot izpildītāja piekļuves identifikatorus un paroles. Izpildītāja identifikatoru un paroles nodošana citai personai ir uzskatāma par izpildītāja pilnvarojumu šai personai darboties izpildītāja vārdā. Izpildītājs nekavējoties ziņo pasūtītājam par atklātiem drošības pārkāpumiem;
4.1.5. izpildītājam ir pienākums savlaicīgi, bet ne vēlāk kā vienas darba dienas laikā, informēt VNĪ klientu atbalstu, nosūtot e-pasta vēstuli uz e-pasta adresi atbalsts@vni.lv:
4.1.5.1. par visām izmaiņām risinātāja, risinātāja vadītāja vai lietotāja/-u datos; 

4.1.5.2. par nepieciešamību dzēst risinātāja, risinātāja vadītāja vai lietotāja/-u kontu/-us, ja personai/-ām zudis tiesiskais pamats lietot vortālu (piemēram, pārtrauktas darba tiesiskās attiecības);

4.1.6. pasūtītājs dzēš personas datus pasūtītāja noteikumos Nr. KVS N 11 “Vortāla lietošanas noteikumi” noteiktajā termiņā un kārtībā; 

4.1.7. izpildītājs apzinās un piekrīt, ka vortālā saglabātā informācija un/vai izdruka no vortāla ir pietiekams elektroniskais pierādījums, lai pasūtītājs pierādītu izpildītāja darbību vai bezdarbību.
4.2. Pieteikumu apstrāde:

4.2.1. izpildītājs nodrošina diennakts atbalsta dienestu pieteikumu saņemšanai un apstrādei, norādot tālruņa numuru un e-pasta adresi, kas sasniedzama 24 stundas diennaktī, septiņas dienas nedēļā;

4.2.2. ja risinātājs konstatē, ka viņam novirzītais pieteikums nav izpildītāja kompetencē vai neatbilst līguma noteikumiem, vai arī pieteikumā ir norādīta nepilnīga/nesaprotama informācija, risinātājs nekavējoties informē VNĪ klientu atbalstu, bet ne vēlāk kā:

4.2.2.1. vienas stundas laikā pieteikumam ar kritiskumu “kritiski”;

4.2.2.2. vienas kalendāra dienas laikā visos pārējos gadījumos;
4.2.3. ja pieteikumu nav iespējams atrisināt maksimālajā atrisināšanas termiņā, tad risinātājs nekavējoties informē VNĪ klientu atbalstu par nepieciešamību noteikt citu pieteikuma plānoto atrisināšanas termiņu, pamatojot termiņa pagarināšanas nepieciešamību: 

4.2.3.1. pieteikumam ar kritiskumu “kritiski” risināšanas termiņa pagarinājums nav iespējams;

4.2.3.2. pieteikumam ar kritiskumu “post-kritiski”, “steidzami” un “normāli” vienas kalendāra dienas laikā no pieteikuma izveides laika, bet ne vēlāk kā 12 stundas pirms sistēmas aprēķinātā atrisināšanas laika (formulējums neattiecas uz pieteikumiem, kuri tiek pagarināti);

4.2.4. risinātājs kritiskas problēmas gadījumā izvērtē pieteikumu un ne vēlāk kā vienas stundas laikā (termiņš var tikt noteikts atšķirīgs, ņemot vērā pakalpojuma veidu):

4.2.4.1. apseko NĪ, lai novērstu vai lokalizētu kritisku problēmu vai tās radītu bīstamību; 

4.2.4.2. noskaidro kritiskās problēmas iemeslus un sekas, lemj par tālāko rīcību;

4.2.5. risinātājs pēc kritiskas problēmas lokalizācijas vai novēršanas informē VNĪ klientu atbalstu par veiktajiem lokalizācijas vai novēršanas pasākumiem NĪ. Ja kritiska problēma nav lokalizēta vai novērsta noteiktā laikā, tad pasūtītājam ir tiesības piesaistīt trešo pusi tās novēršanai. Šādā gadījumā rēķins par kritiskas problēmas novēršanu tiek nosūtīts izpildītājam un izpildītāja pienākums ir to apmaksāt;

4.2.6. ja risinātājs pēc kritiskas problēmas lokalizācijas konstatē, ka neatliekami ir nepieciešami finansiāli ieguldījumi, neapturot darbus, risinātājs vienas kalendāra dienas laikā no pieteikuma reģistrācijas brīža izstrādā aktu un remontdarbu tāmi, kā tas paredzēts starp izpildītāju un VNĪ noslēgtajā līgumā, izstrādāto aktu un remontdarbu tāmi pievieno vortālā pie pieteikuma un izveido uzdevumu NĪ pārvaldniekam saskaņošanai.
4.3. Pieteikumu kritiskumi

1. tabula
	Kritiskums 
	Maksimālais atrisināšanas termiņš no pieteikuma reģistrācijas brīža vortālā

	Kritiski:
Post-kritiski:
	lokalizācija vai novēršana ne vēlāk kā trīs stundās

pilnīga novēršana ne vēlāk kā trīs kalendāra dienās


	Steidzami:
	novēršana ne vēlāk kā trīs kalendāra dienās

	Normāli:
	novēršana ne vēlāk kā 14 kalendāra dienās


4.3.1. risinātajam pieteikumu risina atbilstoši tā kritiskumam un 1. tabulā norādītajam maksimālajam atrisināšanas termiņam. Vortāla lietošanas un pieteikumu risināšanas apraksta 1. tabulā norādīto kritiskumu skaidrojums:

4.3.1.1. kritiski – ja tas atbilst vismaz vienai no zemāk minētajām pazīmēm: 

4.3.1.1.1. apdraudējums vai kaitējums cilvēka veselībai un dzīvībai; 

4.3.1.1.2. apdraudējums NĪ –NĪ stāvokļa būtiska, pēkšņa pasliktināšanās, NĪ vai tā daļas daļēja vai pilnīga bojāeja; 

4.3.1.1.3. būtisks apdraudējums trešo personu īpašumam, mantai, iekārtām; 

4.3.1.1.4. telpu/NĪ lietošanas iespēju pilnīgs zudums klientam; 

4.3.1.1.5. neatliekams problēmas risinājums ir būtiski svarīgs pakalpojuma nodrošināšanai klientam/NĪ lietotājiem un kaitējuma nepieļaušanai VNĪ reputācijai un tēlam; 

4.3.1.2. post-kritiski – izveidojas automātiski visiem lokalizētiem kritiskiem pieteikumiem;

4.3.1.3. steidzami – ja tas atbilst vismaz vienai no zemāk minētajām pazīmēm: 

4.3.1.3.1. kritiska situācija vēl nav iestājusies, bet, ja problēma netiks steidzami novērsta, tuvākajā laikā tā var iestāties; 

4.3.1.3.2. nozīmīga problēma, kas rada diskomfortu, traucējumu, bet tā, nevienu neapdraudot, var tikt novērsta tuvāko dienu laikā; 

4.3.1.3.3. var radīt būtisku kaitējumu VNĪ reputācijai; 

4.3.1.3.4. pastāv risks zaudēt klientu;

4.3.1.4. normāli – visos pārējos gadījumos; 

4.3.2. risinātājs ne vēlāk kā vienas stundas laikā pēc pieteikuma atrisināšanas, bet nepārsniedzot pieteikumam noteikto maksimālo atrisināšanas termiņu, aktualizē pieteikuma statusu vortālā. Pieteikumu uzskata par atrisinātu brīdī, kad pieteikumam vortālā ir piešķirts statuss “Atrisināts”;

4.3.3. ja tiek kavēts pieteikumā noteiktais maksimālais atrisināšanas termiņš, pasūtītājs automātiski e-pasta vēstulē informē risinātāju par kavējumu. Eskalācijas procesā, ja pieteikums ilgstoši netiek risināts, pasūtītājs nosūta kavējuma paziņojumu risinātāja vadītājam, kā arī uz izpildītāja oficiālo saziņas e-pasta adresi, kas norādīta līguma rekvizītu sadaļā;

4.3.4. pasūtītājam ir tiesības pieprasīt risinātājam paveikto darbu foto fiksāciju. Šādos gadījumos risinātāja pienākums ir pirms pieteikuma statusa “Atrisināts” piešķiršanas pievienot foto fiksāciju un saistošos dokumentus pie atbilstošā pieteikuma vortāla sadaļā “Dokumenti un faili”;

4.3.5. pieteikumu apstrādes kārtība un veiktās izmaiņas risinātājam, risinātāja vadītājam un/vai lietotājam/-iem piešķirtām vortāla tiesībām ir noteiktas un tiek atjaunotas vortāla sadaļā “Informācija”: “Vortāla noteikumi” un “Vortāla lietošana”.

4.pielikums

DARBA DROŠĪBAS UN VESELĪBAS NOTEIKUMI ĀRPAKALPOJUMU SNIEDZĒJIEM NĪ APSAIMNIEKOŠANĀ

1. MĒRĶIS

Darba drošības un veselības noteikumu ārpakalpojumu sniedzējiem NĪ apsaimniekošanā mērķis ir noteikt vienotu izpratni un prasības par drošības un veselības jautājumiem. 

2. DOKUMENTĀ LIETOTO TERMINU UN SAĪSINĀJUMU SKAIDROJUMS

2.1. Avārijas situācija – sistēmas (iekārtas, aparatūras, ierīces, ēkas komunikāciju un ne tikai) vai citu objektu pēkšņa sabojāšanās (defekts), kura rada neplānotu to darbības apstādināšanu un kuras sekas var būt nelaimes gadījums, materiālie zaudējumi.

2.2. Ārkārtas situācija – notikums ārpus parastās secības, kārtības, kad ir apdraudēta cilvēka dzīvība un veselība, ir noticis nelaimes gadījums.

2.3. Darbi – darbi un pakalpojumi, ko Izpildītājs apņēmies sniegt VNĪ Objektos uz līguma  vai cita veida  sadarbības pamata.

2.4. Darba vieta – vieta, kurā Nodarbinātais veic Darbu.

2.5. IAL – individuālie aizsardzības līdzekļi.

2.6. Izpildītājs – uzņēmums, kurš uz līguma vai cita veida sadarbības pamata, veic Darbus Objektos.

2.7. KVS – kvalitātes vadības sistēma;

2.8. Lietotājs – juridiska vai fiziska persona, kura lieto Objektu saskaņā ar savstarpējo vienošanos (nomas līgumu), kas noslēgta starp VNĪ un Lietotāju.

2.9. NĪ – nekustamais īpašums.

2.10. Nodarbinātais – jebkura fiziska persona, kuru nodarbina Izpildītājs, tai skaitā piesaistītie apakšuzņēmuma nodarbinātie, ja tādi ir.

2.11. Objekts/-i – VNĪ īpašumā un / vai pārvaldībā esošie NĪ.

2.12. VNĪ – valsts akciju sabiedrība “Valsts nekustamie īpašumi”.

2.13. VNĪ noteikumi – KVS N 12 “Darba drošības un veselības noteikumi ārpakalpojumu sniedzējiem NĪ apsaimniekošanā”;

2.14. VNĪ noteikumu pielikums – 1.pielikums “Par Darba drošības un veselības noteikumu ārpakalpojumu sniedzējiem NĪ apsaimniekošanā un normatīvajos aktos noteikto darba aizsardzības, ugunsdrošības, elektrodrošības, vides aizsardzības un citu prasību neievērošanu Darba vietā Izpildītājam noteiktie līgumsodi”. 
3. ATBILDĪBA

3.1. VNĪ ir atbildīgs par Izpildītāja informēšanu par VNĪ noteikumiem.

3.2. VNĪ ir tiesības kontrolēt un konsultēt Izpildītāju darba drošības un veselības jautājumos.

3.3. VNĪ ir tiesības apsekot Darba vietu, konstatēt, kā arī fiksēt formā KVS F 423 “Darba drošības un veselības noteikumu audita lapā” vai citā dokumentā, vai Izpildītājs un Nodarbinātais ievēro VNĪ noteikumos, savstarpēji noslēgtajā līgumā un Latvijas Republikā spēkā esošajos normatīvajos aktos Izpildītājam noteiktos pienākumus Darbu izpildes kārtības, darba aizsardzības, ugunsdrošības, elektrodrošības, vides aizsardzības un citu prasību, noteikumu Darba vietā ievērošanu.

3.4. VNĪ ir tiesības:

3.4.1. pirmo reizi konstatējot kādu no VNĪ noteikumu pielikuma 1. līdz 4. punktā norādītajiem pārkāpumiem, izteikt Izpildītājam  rakstisku brīdinājumu. Otro reizi konstatējot to pašu pārkāpumu noslēgtā līguma vai cita veida sadarbības ietvaros, piemērot Izpildītājam līgumsodu VNĪ noteikumu pielikumā noteiktajā apmērā;

3.4.2. konstatējot kādu no VNĪ noteikumu pielikuma 5. līdz 6. punktā norādītajiem pārkāpumiem, piemērot Izpildītājam līgumsodu VNĪ noteikumu pielikumā noteiktajā apmērā;

3.4.3. būtisku pārkāpumu gadījumā pārtraukt Darbu izpildi līdz pārkāpuma novēršanai un piemērot Izpildītājam līgumsodu VNĪ noteikumu 3.4.1. vai 3.4.2. punktā noteiktajā kārtībā. Darbu izpildes pārtraukuma termiņš nav uzskatāms par Darbu izpildes termiņa pagarinājumu.

3.5. Izpildītājs ir atbildīgs par iepazīšanos ar VNĪ noteikumiem un par VNĪ noteikumos noteikto prasību nodrošināšanu, veicot Darbus Objektos.

3.6. Izpildītājam ir pienākums pēc VNĪ pārstāvja pieprasījuma uzrādīt ar Darbu izpildi saistīto darba aizsardzības, ugunsdrošības, elektrodrošības un vides aizsardzības dokumentāciju.

3.7. Izpildītāja Nodarbinātajiem ir pienākums ievērot VNĪ noteikumus visā Darbu veikšanas laikā Objektā.

4. APRAKSTS


4.1. Drošības un veselības politika 

4.1.1. VNĪ ir lielākais Latvijas dižāko vērtību – zemes un ēku – pārvaldītājs. Tās ir valsts vērtības Latvijas cilvēkiem. Uzņēmuma vadība skaidri apzinās savu atbildību sabiedrības priekšā – kā gādīgam saimniekam, saglabāt un vairot valsts nekustamo īpašumu vērtību. VNĪ rūpējas par savu darbinieku un visas sabiedrības drošību. Ikvienam cilvēkam ir tiesības pēc darba droši atgriezties mājās. Esam izvirzījuši augstus drošības standartus un veidojam drošu vidi savos birojos, būvniecības objektos un pārvaldāmajos īpašumos, kā arī būvējot sabiedrībai nozīmīgus objektus. VNĪ mērķis ir virzīties uz nulles negadījumu kultūru. VNĪ ir izvirzījis un seko noteiktām vērtībām, skatīt 1.attēlu.

1.attēls VNĪ vērtības

4.1.2. VNĪ, pamatojoties uz Darba aizsardzības likuma 16. pantu, Izpildītājam nosaka ievērot Latvijas Republikas Ministru kabineta noteikumu un VNĪ noteikumu prasības, izpildot Darbus. 

4.2. Būtiskākie darba vides riski Izpildītājam, veicot Darbus 

4.2.1. Jānovērtē Objekta specifika (piemēram, kultūrvēsturiskā vērtība, lietošanas mērķis, specifiskas valsts pārvaldes funkcijas, ar valsts drošību saistītie NĪ) un jāpielāgo atbilstošas Darba izpildes metodes.

4.2.2. Jārēķinās ar iesaistītajām pusēm, kuras var tikt ietekmētas Darbu veikšanas laikā.  Iesaistītās puses ir Objekta Lietotāji un/vai apmeklētāji, VNĪ un/vai Lietotāja darbinieki, kuri var atrasties vai pārvietoties Darbu veikšanas vietā.

4.2.3. Jāievēro, ka Darbus ir atļauts veikt, ja ir nodrošināts, ka veicamais Darbs neietekmēs iesaistītās puses vai jebkuru sabiedrības locekli.

4.2.4. Nepieļaut Avārijas situāciju radīšanu ar darbību vai bezdarbību. Avārijas gadījumā jārīkojas atbilstoši VNĪ noteikumu 7. punktā noteiktajai kārtībai. 

4.2.5. Izpildītāja Nodarbinātajam, veicot Darbus, jāievēro šādi noteikumi:

	4.2.5.1. aizliegts smēķēt;
	[image: image1.png]




	4.2.5.2. aizliegts atrasties alkohola, narkotisko un citu apreibinošo vielu ietekmē;

	4.2.5.3. jālieto darba apģērbs ar Nodarbinātā darba devēja nosaukumu un jāizmanto atbilstošie IAL;

	4.2.5.4. jābūt apmācītam drošam darbam un ar darbinieka apliecību;

	4.2.5.5. jānorobežo darba vieta un jāizvieto drošības zīmes;

	4.2.5.6. jāinformē par bīstamo darbu veikšanu pirms to uzsākšanas;

	4.2.5.7. darba aprīkojumam jābūt pārbaudītam un marķētam;

	4.2.5.8. jāzina, kā rīkoties Avārijas gadījumā.

4.3. Vispārīgās prasības, uzsākot un veicot Darbus Objektā

4.3.1. Izpildītājs līguma darbības laikā nodrošina darba aizsardzības, elektrodrošības un ugunsdrošības prasību ievērošanu saskaņā ar Latvijas Republikā spēkā esošajiem normatīvajiem aktiem.

4.3.2. Izpildītājs pirms Darbu uzsākšanas Objektā Nodarbinātajiem nodrošina:

4.3.2.1. darba aizsardzības, ugunsdrošības instruktāžu un profesionālo apmācību atbilstoši veicamajam Darbam;

4.3.2.2. iepazīstināšanu ar VNĪ noteikumos noteiktajām prasībām;

4.3.2.3. darba vides risku novērtējumu veicamiem Darbiem Objektā un Nodarbināto iepazīstināšanu ar risku novērtējumu;

4.3.2.4. obligātās veselības pārbaudes pirms Darbu uzsākšanas;

4.3.2.5. darbinieku apliecības atbilstoši VNĪ noteikumos noteiktajām prasībām: apliecībā ietvertā informācija – darba devēja nosaukums, darbinieka vārds, uzvārds, personas kods vai dzimšanas datums, amats, darba līguma nr. un datums un fotogrāfija (3. attēls).

3.attēls darbinieka apliecības informatīvais paraugs

4.3.3. Izpildītāja Nodarbināto ierašanās un uzturēšanās kārtība Objektā:

4.3.3.1. saskaņot Darbu uzsākšanu ar VNĪ līgumā norādīto kontaktpersonu/atbildīgo personu;

4.3.3.2. nodrošināt, ka Nodarbinātajam, veicot Darbus Objektā, ir darbinieka apliecība, ko Nodarbinātais uzrāda pēc VNĪ pārstāvja pieprasījuma;

4.3.3.3. nodrošināt, ka Nodarbinātais Objektā nelieto un neatrodas alkohola un narkotisko vielu ietekmē.

4.3.4. Prasības Darba vietas iekārtošanai:

4.3.4.1. izvērtēt pirms Darbu uzsākšanas iespējamos riskus Lietotājiem un apmeklētājiem, VNĪ un/vai Lietotāju darbiniekiem un jebkuram sabiedrības loceklim;

norobežot un izvietot brīdinājuma zīmes Darba vietā, ja Darbus plānots veikt ilgāk par 30 minūtēm (4. attēls);

4.attēls Darba vietas norobežošanas līdzekļu paraugi

4.3.4.3. norobežot ne tikai Darba vietu, bet arī zonu, kurā darbības rezultātā var rasties riski citām personām vai tikt bojāti transporta līdzekļi, neatkarīgi no Darbu veikšanas ilguma (piemēram, jumta tīrīšanas laikā vieta, kur var krist notīrītais materiāls no augšas; telpās, veicot mitro uzkopšanu, vieta, kur slidena grīda; izraktas bedres vai nelīdzenas vietas, kurās var paklupt vai iekrist). Nodrošināt, lai norobežotajā zonā neatrodas citas personas un materiālās vērtības (piemēram transporta līdzekļi);

4.3.4.4. nodrošināt Nodarbinātajiem pieejamu pirmās palīdzības aptieciņu un ugunsdzēsības aparātu. Iepriekš vienojoties ar Objekta pārvaldnieku, var izmantot Objektā esošo pirmās palīdzības aptieciņu vai ugunsdzēsības aparātu, ja tādi ir nodrošināti konkrētajā Objektā;

nodrošināt drošu elektrības kabeļu izmantošanu. Pārvietošanās ceļos Darba vietā nodrošināt kabeļu aizsardzību pret nejaušu to bojāšanu vai aizķeršanos aiz tiem un nodrošināt kabeļu aizsardzību pret mehāniskajiem bojājumiem (5.1. un 5.2. attēls);

5.1. attēls Droši izvietoti elektrības kabeļi; 5.2. attēls Nedroši izvietots elektrības kabelis

4.3.4.6. izmantot āra apstākļiem speciāli piemērotus elektroinstrumentus (piemēram, pagarinātāju) un kontaktligzdas aprīkot ar nosedzošajiem vāciņiem;

4.3.4.7. uzturēt kārtīgu Darba vietu, aizliegts izraisīt vides piesārņojumu, atkritumu, materiālu uzkrājumus, tos laicīgi pārvietot uz tiem paredzēto vietu;

4.3.4.8. veicot Darbus, pēc iespējas mazāk radīt atkritums un Darbu izpildē izvēlēties dabai draudzīgākas ķīmiskās vielas un maisījumus;

4.3.4.9. bīstamo atkritumu veidošanās gadījumā, iepakot un utilizēt atbilstoši vides aizsardzības prasībām, un nepieļaut šo atkritumu nonākšanu apkārtējā vidē.

4.3.5. Izpildītāja Nodarbināto darba apģērbs un IAL:

4.3.5.1. nodrošināt, ka Nodarbinātie veic Darbus darba apģērbā, kura minimālās prasības ir CE marķējums un uz apģērba ir salasāms darba devēja nosaukums;

4.3.5.2. nodrošināt, ka Nodarbinātie lieto darba veidam atbilstošus IAL, kas ir pārbaudīti un ar derīgu lietošanas termiņu. IAL darbam augstumā ir jābūt pārbaudītiem un marķētiem, pilnā komplektācijā atbilstoši darba veidam;

4.3.5.3. aizliegts izmantot bojātus, nodilušus un standartam neatbilstošus IAL. 

4.3.6. Izpildītāja izmantojamais darba aprīkojums un iekārtas:

4.3.6.1.  darba aprīkojums, instrumenti un iekārtas ir darba kārtībā, tās ir drošas un piemērotas veicamajiem Darbiem;

4.3.6.2. darba aprīkojumam un bīstamām iekārtām ir veikta tehniskā apkope un pārbaude, tās ir pārbaudītas un marķētas vai citādi var pierādīt pārbaudes esamību;

4.3.6.3. aizliegts izmantot darba aprīkojumu, instrumentus un iekārtas, kuri ir bojāti, tiem ir demontēti drošības aizsargi, kuri nav rūpnieciski ražoti, ir  neatbilstoši samontēti.

4.4. Paaugstināta riska darba veidi

4.4.1. Paaugstināta riska darbu veidi ir tie, kuri var radīt smagas un letālas sekas Nodarbinātajam, Lietotājam vai jebkuram sabiedrības loceklim. Izpildītājam pirms šādu darbu veikšanas ir jābūt Darbu veikšanas plānam kā Darbus veikt, maksimāli samazinot iespējamos riskus. Darbu veikšanas plānā jāparedz visi iespējamie riski, kādi var rasties Darbu veikšanas laikā un preventīvie pasākumi risku samazināšanai.

4.4.2. Darbs augstumā ir darbs, kas tie veikts vismaz 1,5 metru augstumā un augstāk, Izpildītājam nodrošināt Darba aizsardzības prasības atbilstoši darbu veikšanas augstumam. Minimālās prasības, veicot Darbus augstumā:

4.4.2.1. kāpnēm jābūt rūpnieciski ražotām, pārbaudītām un marķētām. Aizliegts izmantot bojātas kāpnes, pašrocīgi izgatavotas kāpnes un pakāpties, izmatojot dažādus priekšmetus un to kombinācijas;

4.4.2.2. sastatnēm  jābūt rūpnieciski ražotām, pilnībā komplektētām, samontētām, pārbaudītām un atbilstoši apzīmētām, un  atbildīgajam par sastatņu montāžu ir jābūt atbilstoši apmācītam;

4.4.2.3. augstkāpēju darbs un darbs uz jumtiem jāveic ar  atbilstošu aprīkojumu, stiprinoties pie drošiem enkurpunktiem, nodrošinot arī drošu evakuāciju;

4.4.2.4. darba zona jānorobežo proporcionāli Darbu veikšanas augstumam, lai izvairītos no krītošu priekšmetu iedarbības.

4.4.3. Darbs ar bīstamām iekārtām ir darbs ar iekārtām, kuras neatbilstošas lietošanas, uzturēšanas rezultātā var apdraudēt cilvēku dzīvību un veselību, vidi un materiālās vērtības. Minimālās prasības, izmantojot bīstamās iekārtas:

4.4.3.1. lietojot bīstamo iekārtu, jānodrošina Nodarbinātā apmācība atbilstoši Latvijas Republikā spēkā esošajiem normatīvajiem aktiem, bīstamās iekārtas reģistrēšana un pārbaude;

4.4.3.2. Nodarbinātajam, veicot Darbus, jābūt aprīkotam ar aizsarglīdzekļiem un aizsargaprīkojumu, ja tāds ir norādīts ražotāja instrukcijā vai nepieciešams lietojot  bīstamo iekārtu;

4.4.3.3. veicot bīstamo iekārtu tehnisko uzraudzību un pārbaudi, Darbs jāveic tā, lai nodrošinātu citu iesaistīto drošību un veselību;

4.4.3.4. nepielaist Darbu veikšanai neapmācītas un nepiederošas personas.

4.4.4. Ugunsbīstamie darbi ir darbi, kuros izmanto atklātu liesmu vai kuros rodas dzirksteles, kā arī citi darbi, kas var izraisīt aizdegšanos. Minimālās prasības, veicot ugunsbīstamos darbus:

4.4.4.1. pirms Darbu uzsākšanas Izpildītājam jāsagatavo norīkojums atbilstoši Latvijas Republikā spēkā esošajiem normatīvajiem aktiem un jānosūta VNĪ uz e-pasta adresi: vni@vni.lv. Pirms norīkojuma sagatavošanas jānovērtē darbu veikšanas vieta un jānosaka darbu izpildes secība, nepieciešamie ugunsdzēsības līdzekļi, darba vietas kontroles kārtība pēc darba beigām vai pārtraukumos;

4.4.4.2. Izpildītājs nodrošina Darbu veicējam nepieciešamo Latvijas Republikā spēkā esošajos normatīvajos aktos noteikto kvalifikāciju un instruktāžu ugunsbīstamo darbu veikšanai;

4.4.4.3. Izpildītājs vietu, kur paredzēts veikt ugunsbīstamos darbus, 5 m (piecu metru) attālumā atbrīvo no degtspējīgiem materiāliem, ja tas nav iespējams, tos aizsargā no aizdegšanās ar palīgmateriāliem;

4.4.4.4. Izpildītājs ugunsbīstamo darbu vietas uzraudzību nodrošina vismaz 4h (četras stundas) pēc ugunsbīstamo darbu pabeigšanas.

4.5. Izpildītāja un Nodarbinātā rīcība avārijas vai ārkārtas gadījumā 

4.5.1. Avārijas situācijā Objektā rīcības secība jāizvērtē atbilstoši notikumam:

4.5.1.1. konstatējot Avārijas situāciju, nekavējoties jāpārtrauc Darbi un jāuzsāk seku likvidācija un situācijas informēšanas pasākumi;

4.5.1.2. jāpārtrauc cēloni, kura rezultātā notikusi avārija, ja tas ir iespējams un neapdraud Nodarbinātā veselību un dzīvību;

4.5.1.3. jānorobežo avārijas vieta, lai nepieļautu cilvēku nejaušu iekļūšanu bīstamajā zonā;

4.5.1.4. jāziņo VNĪ līgumā norādītajai kontaktpersonai/atbildīgai personai un VNĪ 24x7 atbalsta tālrunim 80002000, uz e-pasta adresi: atbalsts@vni.lv un jārīkojas atbilstoši saņemtajām norādēm.

4.5.2. Ārkārtas situācijā Objektā, ja ir apdraudēta cilvēka dzīvība un veselība, ir noticis nelaimes gadījums, rīcības secība jāizvērtē atbilstoši notikumam:

4.5.2.1. nekavējoties jāsniedz pirmā palīdzība, izmantojot pirmās palīdzības aptieciņā esošos materiālus;

4.5.2.2. jāveic atdzīvināšanas pasākumi, ja nepieciešams, un atdzīvināšanas pasākumus var veikt speciāli apmācīts Nodarbinātais;

4.5.2.3. jāizsauc un jāsagaida Neatliekamā medicīniskā palīdzība (tālrunis 113 vai 112);

4.5.2.4. jāziņo VNĪ līgumā norādītajai kontaktpersonai/atbildīgai personai par notikušo Ārkārtas situāciju;

4.5.2.5. Izpildītājam jāveic nelaimes gadījuma izmeklēšana atbilstoši Latvijas Republikā spēkā esošajiem normatīvajiem aktiem.

4.5.3. Ārkārtas situācijā Objektā, ja ir izcēlies ugunsgrēks vai aizdegšanās, rīcības secība jāizvērtē atbilstoši notikumam:

4.5.3.1. jādzēš aizdegšanās ar pieejamiem ugunsdzēsības līdzekļiem, ja tas neapdraud Nodarbinātā veselību un dzīvību;

4.5.3.2. nekavējoties evakuēties, ja nav zināma ugunsgrēka izcelšanās vieta, ir piedūmota telpa;

4.5.3.3. nekavējoties evakuēties,  ja atskan ugunsgrēka trauksmes signāls, arī situācijā, ja nav pamanīts ugunsgrēks;

4.5.3.4. nospiest Objektā esošo trauksmes pogu, ja ugunsgrēka trauksme nav iedarbojusies automātiski un šāda poga ir uzstādīta; 

4.5.3.5. jāziņo Valsts ugunsdzēsības dienestam (tālrunis 112);

4.5.3.6. jāziņo VNĪ līgumā norādītajai kontaktpersonai/atbildīgai personai un VNĪ 24x7 atbalsta tālrunim 80002000, uz e-pasta adresi: atbalsts@vni.lv un jārīkojas atbilstoši saņemtajām norādēm.

1.pielikums

Par Darba drošības un veselības noteikumu ārpakalpojumu sniedzējiem
NĪ apsaimniekošanā un normatīvajos aktos noteikto darba aizsardzības, ugunsdrošības, elektrodrošības, vides aizsardzības un citu prasību neievērošanu 

Darba vietā Izpildītājam noteiktie līgumsodi

	Nr.
	Pārkāpums
	Līgumsoda apmērs, EUR bez PVN

	1. 
	Nodarbinātais  nevar uzrādīt darbinieka apliecību. Nodarbinātais nav instruēts un apmācīts  paaugstinātas bīstamības darbiem. 
	EUR 100,00 par katru apsekošanas (pārbaudes) reizi

	2. 
	Nodarbinātais darbu veic bez atbilstošiem individuāliem aizsardzības līdzekļiem. Individuālie aizsardzības līdzekļi nav tehniskā kārtībā. Uz darba apģērba nav norādīts darba devēja nosaukums.
	EUR 200,00 par katru apsekošanas (pārbaudes) reizi

	3. 
	Darba vieta un darba zona nav atbilstoši norobežota.

Nav nodrošināti ugunsdzēsības līdzekļi un pirmās palīdzības aptieciņa. 

Darba vieta nav sakārtota, ir uzkrāti atkritumi, bīstamie atkritumi ir neatbilstoši iepakoti un novietoti.

Darba instrumenti un aprīkojums nav tehniskā kārtībā, nav pārbaudīti un atbilstoši marķēti.
	EUR 200,00 par katru apsekošanas (pārbaudes) reizi

	4. 
	Darbs augstumā tiek veikts ar neatbilstošām, kāpnēm, sastatnēm, neizmantojot kolektīvos un individuālos aizsardzības līdzekļus.

Augstkāpēju darbs un darbs uz jumta tiek veikts bez atbilstoša aprīkojuma, neveicot stiprināšanos pie drošiem enkurpunktiem.
	EUR 600,00 par katru apsekošanas (pārbaudes) reizi

	5. 
	Bojātu vai nepārbaudītu bīstamo iekārtu ekspluatācija.
	EUR 600,00 par katru apsekošanas (pārbaudes) reizi

	6. 
	Veicot ugunsbīstamos darbus, ir neatbilstoši iekārtota darba vieta, nav sagatavots un parakstīts norīkojums ugunsbīstamiem darbiem.
	EUR 600,00 par katru apsekošanas (pārbaudes) reizi

	7. 
	Pārkāpumi, kuri nav norādīti šajā sarakstā, bet ir secināmi no VNĪ noteikumiem, ugunsdrošības noteikumiem un citiem Latvijas Republikā spēkā esošajiem normatīvajiem aktiem darba aizsardzības, elektrodrošības, vides aizsardzības jomā.
	EUR 200,00 par katru apsekošanas (pārbaudes) reizi


5.pielikums

NEKUSTAMO ĪPAŠUMU IEKŠĒJĀS KĀRTĪBAS NOTEIKUMI

1. MĒRĶIS

Nodrošināt NĪ iekšējās kārtības noteikumu ievērošanu VNĪ īpašumā, valdījumā, pārvaldīšanā vai apsaimniekošanā esošajos NĪ, to daļā vai telpās.

2. DOKUMENTĀ LIETOTO TERMINU UN SAĪSINĀJUMU SKAIDROJUMS

2.1.  24x7 atbalsts – VNĪ diennakts atbalsta serviss, kuram jebkurā laikā var pieteikt jebkuru apsaimniekošanas problēmu un avārijas situāciju, kā arī saņemt nepieciešamās konsultācijas:

 zvanot pa bezmaksas informācijas tālruni 80002000;

 rakstot e-pastu uz atbalsts@vni.lv;

2.2.  apmeklētājs – jebkura persona, kas atrodas VNĪ īpašumā, valdījumā, pārvaldīšanā un/vai apsaimniekošanā esošā NĪ;

2.3.  KVS – kvalitātes vadības sistēma;

2.4.  lietotājs – jebkura juridiska vai fiziska persona, kas, pamatojoties uz lietošanas (nomas,  patapinājuma) līgumu, kas noslēgts ar VNĪ un lieto VNĪ īpašumā, valdījumā, pārvaldīšanā vai apsaimniekošanā esošu NĪ, tā daļu vai telpas; 

2.5. pakalpojuma sniedzējs - jebkura juridiska vai fiziska persona, kas savas saimnieciskās vai profesionālās darbības ietvaros sniedz pakalpojumu patērētājam.

2.6.  NĪ – VNĪ īpašumā, valdījumā, pārvaldīšanā vai apsaimniekošanā esošais NĪ, tā daļa vai telpas;
2.7.  noteikumi – KVS N 13 “NĪ iekšējie kārtības noteikumi”;
2.8.  pārvaldnieks – ar VNĪ rīkojumu nozīmēta atbildīgā persona par NĪ; 

2.9.  resurss -– siltumenerģija, elektroenerģija, jebkāda veida kurināmais, kas tiek izmantots telpu apsildei, ūdens.  

2.10. VNĪ – valsts akciju sabiedrība „Valsts nekustamie īpašumi”.
3. ATBILDĪBA

Dokumentā minētās struktūrvienības un darbinieki ir atbildīgi par efektīvu un kvalitatīvu darbību veikšanu.

4. APRAKSTS


4.1. Vispārīgie noteikumi:

4.1.1. noteikumi attiecas uz apmeklētāju, lietotāju, tā darbiniekiem un pakalpojuma sniedzēju, kuri īslaicīgi vai ilgstoši atrodas NĪ;

4.1.2. noteikumu ievērošana vērsta uz NĪ saglabāšanu, sabiedriskās kārtības un publiskās uzvedības normu nodrošināšanu NĪ, resursu efektīvu izmantošanu un negatīvās ietekmes uz vidi samazināšanu NĪ; 

4.1.3. apmeklētajam, lietotājam un tā darbiniekiem, un pakalpojuma sniedzējiem ir pienākums ievērot Latvijas Republikas normatīvajos aktos un vietējās pašvaldības saistošajos noteikumos paredzētās vispārējās darba aizsardzības un ugunsdrošības normas, vispārējās morāles, ētikas  un sabiedriskās kārtības normas, kā arī izturēties ar cieņu pret apkārtējiem un rūpēties par objektā patērēto resursu efektīvu izmantošanu un negatīvās ietekmes uz vidi mazināšanu;

4.1.4. lietotājam un pakalpojuma sniedzējam ir pienākums iepazīstināt savus darbiniekus ar noteikumiem, kā arī nodrošināt, lai darbinieki un citas ar lietotāju un pakalpojuma sniedzēju saistītās personas (piemēram, apmeklētāji, piegādātāji,) ievērotu noteikumus;

4.1.5. lai nodrošinātu NĪ aizsardzību un prettiesisku nodarījumu novēršanu, NĪ teritorijā un koplietošanas telpās var tikt veikta video novērošana un personas datu apstrāde. Fizisko personu datu apstrādes tiesiskais pamats ir “EIROPAS PARLAMENTA UN PADOMES REGULAS (ES) 2016/679 (2016. gada 27. aprīlis), kas spēkā stājās 2018. gada 25. maijā, 6. panta 1. punkta f) apakšpunkts (apstrāde ir vajadzīga pārziņa vai trešās personas leģitīmo interešu ievērošanai).   Pārzinis: VNĪ. Ar papildu informāciju par pārziņa veikto personas datu apstrādi var iepazīties pārziņa mājaslapā www.vni.lv publicētajā Personas datu aizsardzības politikā.

4.2. Atrodoties NĪ teritorijā un iekštelpās aizliegts:

4.2.1. ienest ieročus
, kam nepieciešama  nēsāšanas atļauja;

4.2.2. ienest sprādzienbīstamas, uzliesmojošas vielas, izņemot gadījumus, ja šīs vielas tiek izmantotas lietotāja vai pakalpojuma sniedzēja pamatdarbības nodrošināšanai un saimnieciskām vajadzībām, nodrošinot šo vielu atbilstošu, drošu, kontrolētu uzglabāšanu;

4.2.3. izvietot plakātus vai citus paziņojumus NĪ koplietošanas telpās bez VNĪ rakstiskas atļaujas;

4.2.4. izmest atkritumus tam neparedzētās vietās vai atkritumu veidam neatbilstošās tvertnēs;

4.2.5. atrasties alkoholisko2, psihotropo, toksisko vai citu apreibinošu vielu iespaidā, kā arī lietot alkoholu2, narkotiskās, psihotropās, toksiskās vai citas apreibinošas vielas;

4.2.6. smēķēt, izņemot tam paredzētās vietās;

4.3. Sabiedriskā drošība:

4.3.1. Pārvaldnieks ir tiesīgs nekavējoties slēgt NĪ vai tā daļu, ja rodas apstākļi, kas var apdraudēt lietotāja, tā darbinieku,  apmeklētāju vai pakalpojuma sniedzēja drošību, atrodoties NĪ;

4.3.2. lietotājam vai ar to saistītām personām, pakalpojumu sniedzējam u. c., veicot jebkāda veida darbus NĪ, jāievēro šādi noteikumi:

4.3.2.1. darbu veikšanas vieta jānorobežo vai jāizvieto atbilstošas drošības zīmes, kas brīdina par iespējamiem riskiem, un jāinformē pārvaldnieks, ja iespējams traumatisma risks citām personām;

4.3.2.2. visām personām jālieto individuālie aizsardzības līdzekļi atbilstoši veicamā darba raksturam un pastāvošajiem darba vides riska faktoriem;

4.3.2.3. veicot darbu, atļauts izmantot vienīgi drošu un pārbaudītu darba aprīkojumu (rokas instrumenti, kāpnes u. c.);

4.3.2.4. darba zona jāuztur kārtīga, neveidojot atkritumu, materiālu uzkrājumus, tos laikus pārvietojot tiem paredzētajā vietā. Aizliegts izraisīt apkārtējās vides piesārņojumu;

4.3.2.5. par visiem apstākļiem, kas var traucēt darbu izpildi un radīt risku, jāinformē pārvaldnieks vai apsardzes darbinieks;

4.3.2.6. ugunsbīstamie darbi iepriekš jāsaskaņo ar pārvaldnieku. Bez rakstiska saskaņojuma saņemšanas darbus uzsākt aizliegts.

4.4. Atbildība par noteikumu prasību neievērošanu:

4.4.1. jebkurš lietotājs, tā darbinieki, apmeklētājs, pakalpojuma sniedzējs, atrodoties NĪ, apņemas ievērot noteikumus;

4.4.2. jebkurš lietotājs, tā darbinieki, apmeklētājs, pakalpojuma sniedzējs, kurš atrodas NĪ, apzinās, ka noteikumu neievērošanas gadījumā tas var tikt izraidīts no NĪ un atkarībā no pārkāpuma smaguma pakāpes un sekām var tikt saukts pie atbildības saskaņā ar Latvijas Republikas normatīvajiem aktiem;

4.4.3. VNĪ neuzņemas atbildību par zaudējumiem vai kaitējumu, kas jebkādu iemeslu dēļ nodarīts NĪ bez uzraudzības atstātām personīgajām mantām;

4.4.4. VNĪ neatbild par personu drošību gadījumos, ja persona neievēro un pārkāpj noteikumus.

4.4.5. Sūdzības un ierosinājumus, kas attiecas uz NĪ apsaimniekošanu, iespējams iesniegt VNĪ  Rīgas reģiona klientu apkalpošanas centrā Talejas ielā 1, Rīgā, LV-1026, vai sūtot elektroniski uz e-pastu atbalsts@vni.lv vai 24x7

� sākot no 2023.gada 1.janvāra Oficiālās elektroniskās adreses likuma izpratnē valsts un pašvaldību iestādēm  un juridiskām personām  saziņā pienākums kā saziņas kanālu izmantot e-adresi.


� Tas ir, jebkurā diennakts laikā, septiņas dienas nedēļā.


� Maksimālais atrisināšanas termiņš nedrīkst būt ilgāks par ārējos normatīvajos aktos noteikto (piemēram, ugunsdzēsības ūdensapgādes sistēmas bojājumus novērš pēc iespējas īsākā laika posmā, bet ne vēlāk kā 48 stundu laikā pēc bojājuma konstatēšanas brīža).


� izņemot personai, kurai ir ieroča nēsāšanas atļauja;


2 izņemot Lietotājam, kura darbība ir licenzēta alkoholisko dzērienu tirdzniecība, un Lietotājs ir saņēmis visas  nepieciešamās atļaujas, kas atļauj iegādāto alkoholu lietot Lietotāja nomātajās telpās.








